
Geostrateški značaj Šibenika omogućio je razdoblje od nekoliko godina snažnijeg razvoja do 
početka gospodarske krize 1929. godine. U tom pogledu Šibenik je bio emporij za viškove roba i 
sirovina iz zaleđa države i dijela zemalja centralne Europe. Drvna građa, ugljen, boksit, aluminij, 
gips, cijanamid i drugi proizvodi kemijske industrije, kao i viškovi poljoprivrednih proizvoda (vino, 
ulje) bili su od velikog značaja za izvozne rezultate lučkog prometa. 

Nedostatak sveobuhvatne brige Kraljevine Jugoslavije za pomorsku tradiciju, značaj 
dalmatinskih luka i industriju općenito, prouzrokovao je da grad, unatoč velikim mogućnostima svoje 
infrastrukture, nije razvio složenije oblike lučko-prometnog gospodarstva. Strani kapital sudjelovao je 
većinom u iskorištavanju sirovinske baze ovog podneblja i nije utjecao na razvoj tehnologije koja bi 
omogućila znatnije unapređenje industrijske proizvodnje. Nepostojanje gospodarske strategije i 
političke nesuglasice različitih protagonista kao nositelja općeg razvoja bili su uzrokom samoodrživog 
razvoja i sporog trenda porasta općeg standarda i organizacije komunalnog sustava. Težački element 
grada i pokraj svih industrijsko-obrtničkih inovacija i napretka pretežno je pružao opći ton 
partikularnih interesa skromnog poljoprivrednog i prometno-trgovačkog razvoja. Od sredine 30-ih 
godina u tom pogledu Šibenik dijeli sudbinu čitave Dalmacije sve do početka Drugog svjetskog rata, 
1941. godine. 

Pronađeni arhivski izvori, do sada nepoznati i neistraženi, omogućili su da se prvi put 
predstavi ova tematika za navedeno razdoblje u kojemu je Šibenik imao veoma značajnu ulogu. U 
razdoblju kada je Zadar bio izvan okvira matične države, Šibenik je preuzeo mnoge funkcije centra 
sjeverne Dalmacije i uz Split, koji je do 1941. godine doživio snažniji razvoj, bio je središte dobrog 
dijela prekomorskog izvoza i prometa kako prema Italiji i drugim sredozemnim zemljama, tako i 
prema V. Britaniji, Nizozemskoj, Njemačkoj i SAD-u. 


Ključne riječi: Šibenik, šibenska luka, željeznica, geopolitika, trgovina i promet, industrija, 
operativne obale i skladišta, Šipad, SUFID, Vrulje, Dobrik i Rogač, Trgovačko industrijsko-obrtnička 
komora. 


583 


M. BLAŽEVIĆ, Prilog za povijest lučko-trgovačkog i željezničkog prometa Šibenika od 1921. do 1941. godine, 
Rad. Zavoda povij. znan. HAZU Zadru, sv. 49/2007., str. 583-643. 


UVOD 


Bogata povijest Šibenika i njegovog kraja izvor je za istraživanja i različita 
tumačenja u modernoj nacionalnoj povijesnoj znanosti. Starija srednjovjekovna povijest i 
događaji u gospodarstvu (trgovina, poljoprivreda, pomorstvo i promet općenito) 
prikazani su nizom radova lokalnih kroničara i humanista. Ta su djela imala obilježja 
iznošenja čiste faktografije, često i iz druge ruke, bez posebnog interesa usmjerenog 
prema kritičkoj raščlambi uzroka događaja i posljedica u odnosima koji su vladali u 
tadašnjem društvu. Temeljem pozitivnih učinaka talijanske, njemačke i hrvatske 
povijesne znanosti od sredine 19. stoljeća počeo se razvijati novi, cjelovitiji sustav 
modernog znanstvenog pristupa u obradi različitih tema iz lokalne i zavičajne povijesti. 
Šibenik u tom pogledu nije bio izuzetak. Do današnjih dana dio povijesne građe je 
istražen u nizu objavljenih stručnih, publicističkih 1 znanstvenih radova. Ponajmanje je 
obrađivana novovjekovna socijalna, kulturna i gospodarska povijest Šibenika, iako je 
posljednjih desetljeća objavljeno više radova o Šibeniku u 18. i 19. stoljeću iz pera 
nekoliko priznatih znanstvenika iz Zadra, Zagreba i Splita. 

Od sredine 19. stoljeća u Šibeniku započinje veći gospodarski zamah koji se 
naročito osjetio od 1873. godine kada su predstavnici Hrvatske narodne stranke preuzeli 
općinsku upravu. Koristeći liberalni pravac austro-ugarske politike u Dalmaciji, s 
osloncem na domaćem poduzetništvu u Šibeniku, izgradnjom vodoopskrbnih objekata, 
željezničkim spojem prema Kninu i Splitu, kao i uređenjem prometne infrastrukture 
(ceste prema unutrašnjosti) te obnovom pristaništa i luke, započinje novo gospodarsko 
razdoblje u povijesti grada. Šibenik postaje značajno trgovište za izvoz bosanske robe, 
rudnog potencijala iz okolice Drniša, kao 1 mjesto glavnog izvoza drvne građe u 
Dalmaciji. Pojava prvog cjelovitog elektrosustava, proizvodnje, distribucije i potrošnje 
izmjenične struje 1895. godine na rijeci Krki, koji podiže poduzetnik 1 gradonačelnik 
Ante Šupuk, osigurava Šibeniku osnovu za razvoj kemijske industrije. Od 1903. godine u 
pogonu je najveća dalmatinska tvornica karbida 1 cijanamida u koju je bio uložen 
pretežno talijanski kapital (SUFID). 

Do početka 20. stoljeća Šibenik zadržava karakteristike područnog središta za 
robni promet i razvoj srednjeg i malog poduzetništva (tekstil, sapun, rukotvornine, likeri, 
led itd.) Pomorska funkcija Šibenika rezultat je postojanja tradicije koja je izvorište 
imala u razvijenom obrtništvu, zanatstvu i trgovini prethodnog razdoblja. Tomu je 
doprinijela 1 industrijalizacija grada od kraja 19. stoljeća, koja bitno mijenja sveukupnu 
socijalnu strukturu podneblja, kada Šibenik iz pretežno težačkog prerasta, u 
gospodarskom 1 urbanom pogledu, u industrijsko-obrtničko i prometno središte 
Dalmacije. To je vrijeme velike industrijske ekspanzije i potrebe za jeftinom radnom 
snagom. 

Od početka 20. stoljeća ubrzano se razvija promet i obnavlja lučko pristanište, 
kako se to može vidjeti kroz izvješće Trgovačke komore u Trstu za 1910. godinu, gdje se 

statistički donose i podatci o prometnoj važnosti Šibenika.' Lučki promet 1905. godine 
iznosio je 483.376 brt, a 1913. godine brodski se promet povećava na 805.243 brt. To je 
povećanje rezultat uređenja pristaništa na tzv. obali Makale, obali Vrulje, dijela drvene 
obale ispred zgrade Lučke kapetanije, kao i izvoza tvornice SUFID 1 drvnog stovarišta 
Steinbeiss. Povećanje prometa i industrijski razvoj u prvom desetljeću 20. stoljeća 
Šibeniku donosi laskavi naziv dalmatinskog Manchestera.“ 

Za Šibenik, kao i za čitavu Dalmaciju, vrijedi opći zaključak da je nedostatak 
organiziranog domaćeg 1 stranog kapitala kao čimbenika razvoja moderne industrije bio 
glavnim uzrokom zaostajanja lokalnog gospodarstva s obzirom na postojeće potencijale. 
Uzroci takvog stanja, osim nepostojanja poduzetničkog kapitala, mogu se naći i u 
nepostojanju željezničkih veza prema Europi, oskudici sirovina, slaboj i neorganiziranoj 
obrtnoj usluzi, kao i maloj poduzetničkoj pokretljivosti. 

Sve do raspada Austro-Ugarske i unatoč vidljivim rezultatima u industrijskoj 
proizvodnji, uvjetovano izmjenom gradske infrastrukture i prometnim značajem luke, 
Šibenik ostaje i dalje težačko-vinogradarski centar. Od poljoprivrede je u tom razdoblju 
živjelo oko 80% aktivnog stanovništva, a od rudarstva, industrije i obrtništva oko 6%, uz 
4% stanovništva koje je pretežno bilo zaposleno u trgovini, prometu i bankarstvu. To je 
bitno utjecalo na sporu socijalnu preobrazbu grada, a stanje se nije bitno mijenjalo ni 
tijekom ratnog razdoblja od 1914. do 1918. godine.“ 


LUKA U PROMETU ŠIBENIKA DO 1925. GODINE 


Kao što je naprijed već istaknuto, razvidno je da od početka 20. stoljeća Šibenik 
ima značajnu ulogu u lučko-pomorskom gospodarstvu. Grad je bio glavno središte za 
izvoz rudnog blaga sa područja oko Drniša 1 Knina (boksitna ruda, ugljen, tupina, katran, 
kamen 1 sl.) i viškova poljoprivrednih proizvoda sa šireg kotarskog područja. Nedostatak 
domaćeg kapitala i nepostojanje samostalne gospodarske komore uvjetovali su sporiji 
razvoj, iako je po potencijalima električne energije s gotovo 24.000 KS Šibenik na 
dalmatinskoj obali imao značajne industrijske mogućnosti. Posljedice Prvog svjetskog 
rata Šibenik je teško i sporo sanirao u razdoblju od 1918. do sredine 1921. godine, kada 
iz njega odlazi okupacijska talijanska vojska. U međuvremenu, funkcije najznačajnijeg 


Državni arhiv Zadar, Arhivski centar Šibenik, arhivski fond: Općinsko Upraviteljstvo /Kotarsko 
Poglavarstvo Šibenik, (dalje: OU/KPŠ), br. 11515, kut. 378, 14. IX. 1911. Dopis općine Šibenik C. K. 
Ministarstvu trgovine u vezi uvrštenja pitanja izgradnje šibenske obale sredstvima proračuna. 

Ante TAMBAČA, Šibensko iverje, Šibenik, 1987., str. 16.; Obala je dovršena početkom 1921. godine u 
vrijeme prve talijanske okupacije u Šibeniku u ukupnoj dužini od 437 m. Na Klobučcu (poluotoku u 
šibenskoj luci) tvrtka Steinbeiss (kasnije Šipad) podiže drvenu obalu. Tvornica karbida SUFID imala je u to 
vrijeme izgrađenih 90 m operativne obale. Do početka 1922. godine Šibenik je imao 900 m izgrađene 
obale. 

Igor KARAMAN, Privredni razvitak Dalmacije pod austrijskom upravom, Mogućnosti, sv. 6., Split, 1965., 
str. 651; prema Ivo JURAS, Industrija Dalmacije, Split, 1910., str. 42. 

Mario ŠMIT, Izgradnja hrvatske elektroprivrede, Šibenik, 1997., str. 28. 

gospodarskog, prometnog i upravnog središta za Dalmaciju preuzima Split, pokraj kojega 
se u dugom nizu godina Šibenik samo djelomično oporavlja i održava gospodarske 
funkcije za širi prostor od gotovo 21 sjeverno-dalmatinske općine. Izvozni značaj 
šibenske luke vlasti nove države pokušale su oživjeti poticajima za tranzit raznih roba sa 
šireg dalmatinskog, ličkog i bosanskog područja. 

Prioritetni zadatak u razvoju infrastrukture grada bilo je uređenje pristanišnih i 
lučkih kapaciteta u Šibeniku. Aktivnost je počela nekoliko mjeseci poslije ulaska grada 
(12. lipnja 1921. godine) u sastav Kraljevstva SHS. Ta je aktivnost bila usklađena s 
pokušajem da grad i njegovo šire područje bude obuhvaćeno u jedinstvenu 
administrativnu cjelinu. Uspostava većeg područja, od Starigrada n/m do Trogira sa 
središtem u Šibeniku, potpuno bi odgovarala njegovom gospodarskom, trgovačkom, 
prometnom i kulturnom interesu. Predstavka gradske uprave upućena nadležnim 
ministarstvima u Beogradu i predsjednicima svih parlamentarnih klubova, trebala je 
ukazati na potrebu razvoja Šibenika, koji ta uprava "vidi sebi zajamčen u jednoj 
administrativnoj oblasti koju bi ona sama po sebi sa svojim žiteljstvom od preko 300.000 
duša sačinjavala i koja bi svojim najprirodnijim stjecištem imala primorski grad Šibenik 
sa lukom?" 

Kulturni razlozi za uspostavu nove administrativne organizacije u Dalmaciji 
objašnjeni su činjenicom prijelaza Zadra u sastav Kraljevine Italije u studenom 1920. 
godine. Šibenik je tu činjenicu vidio kao zalog da u budućnosti postane sjedište većine 
kulturnih i prosvjetnih ustanova sjeverne Dalmacije. 

Gospodarski potencijali Šibenika i 21 općine sjeverne Dalmacije bili bi na taj 
način bolje predstavljeni nadležnim državnim institucijama, što bi, barem se u to vrijeme 
vjerovalo, Šibeniku odredilo značajniju ulogu u dalmatinskoj privredi. 

Postizanje željenog statusa grad je očekivao ubrzanjem poslova na ličkom 
željezničkom pravcu. Iako je pruga bila napola sagrađena " vještaci tvrde da će trebati 
barem tri godine, da se gradnja dovrši pretpostavivši dakako da se radi brzinom i 
energijom, i da bude namaknuto za to potrebna glavnica. '* Većina obalnih pristaništa 
bila je primjerom lošeg tretiranja toga, za grad vitalnog pitanja, još iz vremena austro- 
ugarske vlasti. Mnogi projekti i proračuni u svezi uređenja obale nisu bili ostvareni. 
Općinska uprava 5. listopada 1921. godine u dopisu Ministarstvu građevina prosljeđuje 
cjeloviti projekt uređenja obale." U interesu grada bilo je hitno pitanje dovršenja obale 


OU/KPŠ, br. 5393, kut. 397, 3. XI. 1921.; Akciju podupire Udruženje trgovaca i obrtnika za sjevernu 
Dalmaciju u Šibeniku. 

Narodna Straža, Šibenik, br. 3, 6. VIII. 1921., čl. "Željezničko pitanja Dalmacije"; Dio prometa bio je 
usmjeren na uskotračni pravac preko Steinbeisove željeznice do uređenja Ličke pruge sredinom 1925. g. 
OU/KPŠ, br. 4372, kut. 397, 5. X. 1921.; Obala se dijelila u tri zone do 1921. godine. Prva se protezala od 
tzv. spojne obale Vrulje pokraj mlinice Šupuk i sin do južnog kraja druge obale nazvane Obala ugljena, 
koja se pak protezala do gradskog mula — porporelle. To je bilo prvo operativno lučko pristanište u 
Šibeniku. Treća, još neizgrađena obala protezala se od porporelle do zgrade Lučke kapetanije i služila je 

zbog procjene o mogućem peterostrukom povećanju prometa u luci. Interpolacija prema 
nadležnom ministarstvu bila je potaknuta glasinama da bi Šibenik izgubio dio od 
predviđenih 15 milijuna dinara predviđenih za lučke radnje u Dalmaciji. Daljnje poslove 
provodila je Pomorska oblast u Bakru, kojoj je upućen nacrtni materijal s potrebnim 
obrazloženjima značaja izgradnje novog pristanišnog gata u Šibeniku. 


Slika 1. Drvena obala na šibenskom pristaništu 


Lučke radnje na obali izvedene su po sistemu pilona, budući da se taj način 
izgradnje pokazao jeftinijim od nasipanja. U tadašnjim lošim financijskim prilikama, kao 
i zbog prijeke potrebe izvedene su minimalne radnje na izgradnji pristaništa. Grad je 
izražavao žaljenje što se pri odlučivanju o regijama (oblastima) u Dalmaciji pozitivno 
raspravljalo o splitskim i dubrovačkim zahtjevima, a šibenski nisu bili niti uzeti u 
razmatranje.? Svoju argumentaciju Šibenik je temeljio na perifernom odredištu Splita s 
obzirom na oblast koja sa sjevernim dijelom zadarskog zaleđa nije imala komunikaciju. 
Udaljenost od Splita do općina sjeverne Dalmacije iznosila je i preko 200 km.“ 


kao pristanište manjih parobroda i trgovačkih lađa. Na tom je dijelu za vrijeme talijanske okupacije 
napravljen dio drvene obale. 


Državni arhiv Zadar, Arhivski centar Šibenik, arhivski fond: Općinsko Upraviteljstvo / Gradsko 
Poglavarstvo Šibenik, (dalje: OU/GPŠ), br. 11389, kut. 398, 2. IX. 1922.; Dopis upućen Pomorskoj oblasti 
u Bakru. 

OU/GPŠ, br. 93, kut. 402, 1923.; Dopis općinskog upravitelja A. Rajevića i tajnika Udruženja trgovaca, 
industrijalaca i obrtnika za sjevernu Dalmaciju u Šibeniku J. Jadronje. 

1 OU/GPŠ, br. 5967, kut. 398, 2. VI. 1922.; Dopis općine Šibenik Ministarskom savjetu u Beogradu. 

Parobrodarske veze od Splita prema Skradinu, Obrovcu, Biogradu n/m, Ninu i Slibi nisu 
postojale, kao ni uređene kopnene veze prema Kistanjama i Benkovcu. Pitanje je bilo 
može li Split apsorbirati upravu i razvoj velikog dijela teritorija nakon vojne evakuacije 
III. zone. Šibensko obrazloženje o mogućnostima grada u industriji, trgovini, prometu, 
proizvodnji karbida, tjestenine, u transportu ugljena 1 drva sa šireg područja sjeverne 
Dalmacije i Bosne nije naišlo na odobravanje kod mjerodavnih vlasti u Beogradu. 

"Šibenik je bliži od Splita svim sjevernim ostrvima za 50 morskih milja, a svim 
kopnima za 80 kilometara... Svim  saobraćajnim, trgovačkim, geografskim i 
administrativnim razlozima nadodaje se još jedan vrlo važan razlog druge prirode. 
Stanovništvo sjeverne Dalmacije, od Zadra i Nina do rijeke Krke pravi jedan jedinstveni 
plemenski i jezični tip sa Šibenikom... Poslije Šibenika, od Trogira naprijed nastaju 
druge ekonomske, kulturne i klimatske prilike, tu nastaje novi etnički tip različit po 
običajima, po potrebama, po dijalektu i po mentalitetu. Interesi ovih dviju grupa u 
vječitoj su oprijeci i u vječitom sukobu, sve ono što se čini na korist južnog dijela ide 
direktno na štetu sjevernog i obratno. Kk 

U opreci s različitim političkim i gospodarskim razmišljanjima koji su u to vrijeme 
vladali u Splitu, na pomalo čudan način, uzimajući u obzir mentalitet i socijalne 
različitosti te izražavajući nastojanja da za grad Šibenik osiguraju što povoljnije okolnosti 
za budući razvoj, lokalni su gospodarstvenici poduzeli ovu široku akciju prema 
vladajućim krugovima u Beogradu. 

Jednako kao i Split, ni Šibenik nije blagonaklono gledao na nenarodno promicanje 
tuđih interesa u Dalmaciji. Osobito je to došlo do izražaja povodom uređivanja političkih 
odnosa između Kraljevine Italije i Kraljevine SHS u svezi stovarišta riječke luke i pitanja 
zajedničke uprave na 99 godina u istoj luci. U srži pitanja bio je prijenos važnosti 
prometne izvozno-uvozne politike na Sušak i Rijeku, kao konkurentne luke prema 
odredištima srednjega i južnoga Jadrana.!'“ Uskoro je i Građevni odjel Pomorske oblasti 
iz Šibenika temeljem vladinih odluka pripojen Splitu. To je učinjeno iz razloga što se 
Šibenik obratio Pomorskoj oblasti u Bakru u svezi osnivanja Pomorsko-tehničke uprave 
u Šibeniku, koja je kao krajnji cilj postavila nužno dovršenje većine radova u šibenskoj 
luci. 


ći Ibidem; Akcija Šibenika bila je u smjeru pridobivanja svih općina sjeverne Dalmacije za stvaranje posebne 
administrativno-teritorijalne regije sa sjedištem u Šibeniku. Split je dobivanje oblasti isposlovao veličinom i 
značajem grada, boljom demografskom slikom, značajnijom infrastrukturom i stalnim zalaganjem dr. Ante 
Trumbića i dr. Ive Tartaglie. 

Pe OU/GPŠ, b.b., kut. 398, 1922., Dopis Ministarskom savjetu u Beogradu. 

!3 QU/GPŠ, br. 12030, kut. 402, 27. IX. 1923.; U Šibeniku od 24. studenog 1926. djeluje ured Pomorske 
građevinske sekcije. 

SI. 2. Pristanište za gajete, trabakule i bracere oko 1925. godine. 


Stanje pristaništa, koje se u razdoblju od 1921. do 1925. godine loše održavalo, 
slikovito prikazuje intervencija predsjednika Općine prema nadležnom Ministarstvu 
saobraćaja.'* Predmetni nacrt i lobiranje u Beogradu bile su tema korespondiranja 
načelnika Šibenika A. Rajevića i I. Krstelja. Projekt izvedbe obale predviđao je utrošak 
od 8 mil. dinara. Šibenik je najveći dio financijskih sredstava za tu namjenu dobio 
odobrenjem od ostataka koji su ostali od uređenja luke Baroš u delti Rječine. > 

Osim gospodarsko-političkih krugova u općinskoj upravi, u svezi s poboljšanjem 
putničkog i lučkog pristaništa značajne korake poduzimali su trgovci, industrijalci i 
obrtnici, a naročito predstavnici Udruženja trgovaca, industrijalaca i obrtnika u Šibeniku 
(u daljnjem tekstu: Udruženje). Razlozi za izgradnju moderne luke radi razvoja pometa i 
trgovine nalaze se i u činjenici permanentnog zapostavljanja lučkih naprava koje se nisu 
održavale još od početka 20. stoljeća, što je sve zajedno ograničavalo pomorski promet. !* 


si OU/GPŠ, br. 10284, kut. 404, 10. VIII. 1924.; "Predviđanja općine šibenske su se obistinila, i danas jedan 
dio gata se srušio i kamene ploče se nalaze u dnu mora... Opaziti je da nije samo interes općine, da se u 
Šibeniku uzdrži dosadašnja obala i dogradi nova, već je to u prvom redu interes državni... Dogradnjom 
Ličke željeznice promet će daleko veći biti iz inozemstva kao što i u inozemstvo. Budući pako je građenje 
obale u Šibeniku mnogo jeftinije, i Šibenik kao luka mnogo bliži unutrašnjosti, samo po sebi se nameće 
dužnost odnosnim vlastima, kojih se to tiče da se obala podiže tu, buduć je daleko korisnija po svakog 
gledišta samoj državi." 

OU/GPŠ, br. 6087, kut. 402, 17. V. 1923., Pismo I. Krstelja Ministarstvu saobraćaja u Beogradu. 


Državni arhiv Zadar, Arhivski centar Šibenik, arhivski fond: Udruženje trgovaca, industrijalaca i obrtnika, 
(dalje: UTIO), br. 255, kut. 3, 6. II. 1922. Predviđena je izgradnja većeg mula na pličini jugoistočnog kraja 
željezničke obale (danas Dobrik), gdje bi se nasipom moglo urediti veliko pristanište s obje strane mula i 
izgraditi stovarišne magazine. 


15 
16 

"Zapuštenost šibenske luke ne da se ničim opravdati. Neminentnom je državnom interesu, 
da se uredi ova luka, koja je prije rata bila najjača prometna luka iza Trsta i Rijeke, 
prema pouzdanim statističkim podacima, što ih je tada izdavala Trgovačka komora u 
Trstu... Cilj trgovačkog udruženja u Šibeniku bio je u produženju željezničkog spoja 
uzduž obale za ukrcaj i iskrcaj svih vrsta roba. ui 

Protiv općeg stanja zapuštenosti i nemara koje je vladalo u našim lukama, u Splitu 
se 24. rujna 1923. godine održava prosvjedni skup Hrvatskog narodnog zbora. Tada je 
iskazano nezadovoljstvo nebrigom za luke, opći status pomoraca i zbog nazadovanja 
obalnog parobrodarstva koje je bilo lišeno državne pomoći. '* 

Neadekvatna povezanost kopnenih komunikacijskih pravaca između Šibenika i 
njegovog zaleđa 1 loša lučka infrastruktura bili su veliki problem u daljnjem razvoju 
gradske privrede. Budući da je Zadar pripao Kraljevini Italiji, prirodno je bilo očekivati 
da Šibenik preuzme ulogu najvažnijeg trgovačkog, prometnog i upravnog središta 
sjevernog dijela Dalmacije. Prometni pravac Benkovac-Stankovci-Zaton, kao jedini 
održavani pravac prema Šibeniku, bio je u lošem stanju. !? Gotovo se istovjetno može 
kazati i za cestu koja je od Šibenika vodila dvama pravcima, i to preko Boraje za Trogir i 
Split, te preko Jadrtovca za Primošten i Rogoznicu.““ 

Stranački lideri Hrvatske pučke stranke u Šibeniku zagovarali su ubrzano 
rješavanje prometno-željezničkih, gospodarskih 1 socijalnih problema u gradu! Jednako 
su se zalagali i prilikom političkih rasprava oko uređenja regionalne, kotarske i općinske 
samouprave. 

Šibenik je u lučkom prometu od 1922. godine imao i jednu studiozno razmotrenu 
prometno-izvoznu alternativu. Radilo se o projektu ostvarivanja novih lučkih gradskih 
funkcija na prostoru Zablaća, 3,5 km jugoistočno od grada. Izgradnja luke na tom 
prostoru planirana je zbog blizine željezničkog spoja prema stovarištu drva Steinbeis“ i 
vezivala bi se na ličku željeznicu. Na velikom prostoru od 12 km? površine predviđena je 
izgradnja različitih tehničkih lučkih postrojbi i novih pristaništa za velike brodove do 
gaza od blizu 9 m. Taj neostvareni projekt, koji bi potpuno izmijenio gospodarski život 
grada 1 čitavog zaleđa, nije bio prihvaćen. Planom je predviđena velika operativna obala 


Ibidem. 
Dalmatinski Hrvat, Šibenik, br. 36, 22. IX. 1923., čl. "Rezolucija dalmatinskih Hrvata". 
Narodna Straža, Šibenik, br. 8, 10. IX. 1921., čl. "Sjeverna Dalmacija i Šibenik". 


* Idem, čl. "Za kolni put Šibenik — Primošten — Rogoznica"; Taj se cestovni pravac obnavljao od 1927. do 
1937. godine.; više: Milivoj BLAŽEVIĆ, Vjera u kamenu, Glasilo KUD-a Sv. Juraj — Burni Primošten, sv. 
25, Šibenik, 2003. 

ZI Narodna Straža, Šibenik, br. 16, 24. IV. 1922., čl. "Pouzdani sastanak HPS u Šibeniku". 

a Narodna Straža, Šibenik, br. 14, 8. IV. 1922., čl. "Oblasne i sreske samouprave". 

s Jadranski Lloyd, Zagreb, br. 13, 1922. preneseno u NS, br. 36, 9. IX. 1922., čl. "Zablaće kao pomorska 

s luka". 


Informator, Zagreb, br. 665 a, 27. VII. 1960., čl. "Privreda Kotara Šibenik"; Od 1921. godine tvrtka nosi 
naziv Šumsko i industrijsko poduzeće Dobrljin — Drvar a.d. (Šipad) sa sjedištem u Sarajevu. 

od 3.225 m dužine za brodove velike tonaže, srednja obala od 1.385 m dužine za brodove 
srednje tonaže i manja obala od 800 m dužine za brodove male tonaže u korist obalne 
kabotaže. 


SI. 3. Skica projekta luke u Zablaću iz 1923. godine. 


Bio je to najveći projekt ikada predviđen na Jadranskoj obali. Predviđala se i 
izgradnja 25 velikih skladišta sa 62.000 m“ pokrivenog stovarišnog prostora“? Ta je luka 
trebala biti glavno stovarište za robu iz srednje Hrvatske, Banata, Mađarske, Gorskog 
kotara i Slavonije. Opravdanost ovog projekta nalazila se u činjenici što je kninski 
željeznički pravac prema Šibeniku u odnosu na isti prema Splitu bio za 30 km kraći. Ovaj 


25 OU/GPŠ, b.b., kut. 401, 1923., Lučko-stovarišni konzorcij Šibenik — Zablaće, Tehnički izvještaj k projektu 
za izgradnju. Ovaj se projekt vraća na stari pravac Drniš — Konjevrate — Šibenik. Razlozi za izgradnju luke 
bili su u povećanju i brzini prometa izvan postojeće gradske luke. Široki prostor oko Zablaća stvorio bi 
velike stovarišno-manipulativne prednosti u prometu različitih roba. Prvim projektom predviđao se 
troškovnik od 5 mil. dinara. Projekt izgradnje 4 gata trapeznog oblika bio je predviđen u gradskoj luci do 
uvale Rogač, ali nije ostvaren (više: Dalmacija, Spomen knjiga, Split, 1923., str. 256). 

značajni projekt vizionarskog sadržaja nije, nažalost, našao razumijevanja kod nadležnih 
državnih tijela. Napori oko njegove realizacije svjedoče da su tadašnji šibenski 
gospodarstvenici zaista temeljito i studiozno sagledavali geostrateške mogućnosti 
Šibenika. 


SI. 4. Ing. Silvije Sponza. SI. 5. Dr. Marko Kožul. 


Politički krugovi grada očekivali su brzo dovršenje ličkog željezničkog pravca 
koji je mogao bitno popraviti lošu gospodarsku situaciju. Poteškoće u sprječavanju 
nekontrolirane aprovizacije prehrambenih proizvoda i neriješeno agrarno pitanje 
pogoršavale su ionako težak položaj seljaka i gradskih težaka te prouzrokovale njihovo 
sve dublje gospodarsko propadanje i socijalno raslojavanje.“ Te su se okolnosti odrazile 
i na trgovačko-obrtnički stalež čije je poslovanje zbog zapuštene infrastrukture bilo 
izuzetno teško. Samo uređena lučka pristaništa značajnije bi omogućila razvoj trgovine te 
pospješila inicijativu oko podizanja novih industrijsko-obrtnih pogona. Pretpostavke za 
brži razvitak trgovine bile su ograničene upravo neizgradnjom modernih lučkih objekata. 

Godine 1923. je za tu svrhu predviđen i investicijski zajam, ali on nije utrošen u tu 
svrhu.“ Šibenik je u kritičnom stanju opće zapuštenosti. Razloge toj činjenici valja tražiti 
u uspostavi funkcije vladinog komesara, dok je Splitu tada vladala od građana izabrana 
općinska uprava. Šibenik nema svoje općinske uprave, nema one narodne samoupravne 
vlasti, koja mora da ima pred očima sve interese grada.?* Šibenik ostaje bez potpore i 


zu Narodna Straža, Šibenik, br. 41, 14. X. 1922., čl. "Rad oko uređenja agrara". 
zu Narodna Straža, Šibenik, br. 3, 24. I. 1923., čl. "Zapuštenost šibenske luke". 
2. Narodna Straža, Šibenik, br. 19, 26. V. 1923., čl. "Općinska uprava i Šibenik". 

utjecaja viših državnih čimbenika kao i bez ustanova koje bi pokrenule gospodarski 
zamah. Osporavanje pravnog sljedništva Udruženju trgovaca i industrijalaca u Šibeniku 
nad poslovima ukinute zadarske Trgovačko-obrtničke komore od strane Trgovačko- 
obrtničke komore u Splitu, izravno je išlo na štetu Šibenika. Grad je u tim poslovima od 
početka 1921. godine bio podređen Splitu. Borba za samostalnu komoru u Šibeniku izraz 
je interesa većeg dijela općina sjeverne Dalmacije koje su do studenoga 1920. godine 
gospodarski gravitirale Zadru. Čitav sustav pomorskih i prometno trgovačkih radnji 
šibensko Udruženje nije bilo u stanju ostvariti.“ 

Grad je ostao bez ijedne pomorske lokalne pruge. Ranije je imao tri dnevne pruge 
za Skradin, Rogoznicu i Zlarin, s vezom za Tisno.“ Neizgrađena željeznica kroz Liku 
potakla je predstavnike sjevernodalmatinskih općina da se više angažiraju kod najviših 
državnih krugova. "Izgradnjom željeznice, a kasnije i Unske doživjet će ne samo sjeverna 
Dalmacija, već i srednja neslućeni privredni preporod. Težište ovog preporoda može biti 
samo Šibenik."?' Od radnji koje su naglašene u Spomenici iz 1923. godine, prvenstvo su 
imale izgradnja trgovačkih magazina i novog gata na Obali Ugljena, kao i spoj Obale 
Ugljena (Garbunara) nasipom od 2 km do stovarišta drva Steinbeis na poluotoku 
Klobučcu.?? 

Manje je poznato da su trgovački krugovi i prije nego li je državnim organima 
upućena Spomenica, predlagali predsjedniku Ministarskog savjeta izgradnju pruge 
Sarajevo-Knin-Šibenik. Trošak izgradnje te pruge bio bi manji od troška izgradnje pruge 
Saraj evo-Split*? koji je predlagala Trgovačko-obrtnička komora u Splitu. 

Udruženje je kao jednu od prvih zadaća svoga djelovanja uredilo pitanje tarife za 
utovar i istovar robe u šibenskoj luci. Za utovar i istovar robe predviđeno je da se obavlja 
u vrećama, sanducima i bačvama po cijeni od 1,80 dinara za svakih 100 kg tereta. 
Utvrđene su i cijene za živu stoku, za pohranu robe u skladišta, za terete preko 1.000 kg, 
za prijenos robe u parobrod, drvnu građu, vaganje i dnevno skladištenje.“ 

Lički željeznički pravac otvoren je 25. srpnja 1925. godine, nakon 52 godine od 
donošenja odluke o gradnji. Izgradnjom te pruge Dalmacija i Šibenik dobivaju vezu s 
ostatkom Hrvatske. Šibenik od tada postaje izvozna i uvozna luka većeg značaja. 
Prijevozni troškovi na toj pruzi zbog konfiguracije trase bili su manji prema Šibeniku 
nego prema Splitu." Frekventnost ove pruge kao i povećavanje broja putnika i količine 
prevezene robe pokazuje priložena tablica. 


3 Narodna Straža, Šibenik, br. 27, 21. VII. 1923., čl. "Naša Trgovačko-obrtnička komora". 
% Narodna Straža, Šibenik, br. 38, 6. X. 1923., čl. "Šibenik i lokalna plovidba". 

OU/GPŠ, br. 15423, kut. 401, Spomenica od 21. X. 1923. 

Ibidem. 

UTIO, br. 50/1923., kut. 3, Izvještaj redovite glavne skupštine od 11. II. 1923. 

UTIO, br. 86/1923., kut. 3, 1. IV. 1923. 


Zvonimir JELINOVIĆ, Borba za jadranske pruge i njeni ekonomski ciljevi, Građa za gospodarsku povijest 
Hrvatske, sv. 6, Zagreb, 1957., str. 124-125. 

Tablica 1. Statistika prijevoza putnika, prtljage i robe preko željezničke stanice Šibenik 
za razdoblje od 1925. do 1930. godine. 


: : Prusi Brzovodne | Sporovozne Prag? Brzovodne | Sporovozne 
Godina | Putnika | i expres i expres 
robe t robe t robe t robe t 
robe t robe t 


10.640 
322 
268.667 
269.306 
266.428 


Izvor: Z. Jelinović, 1957., Borba za jadranske pruge i njeni ekonomski ciljevi, Građa 
za gospodarsku povijest Hrvatske, sv. 6., Zagreb 1957., str. 124. 


Prije nego li je došlo do svečanog otvaranja ličkog željezničkog pravaca, u 
Šibeniku je održan sastanak gospodarstvenika iz većine općina sjeverne Dalmacije. 
Trebalo je osujetiti izgradnju željezničkog pravca od Zadra do Knina ostvarenjem kojega 
bi Kraljevina Italija za prijevoz svojih roba preko jugoslavenskog državnog teritorija 
uživala tarifne povlastice. Time bi izravno bio ugrožen daljnji razvoj lučkog prometa i 
željezničkog tranzita u Dalmaciji, što je ujedno bio povod apela upućena vladinim 
krugovima u Beogradu od strane šibenskih gospodarstvenika.“ Statistika bilježi da je 
robni tranzit najviše koncentriran u Splitu s 49%, Šibeniku s 12%, Gružu s 11%, 
Metkoviću s 4 % i Bakru s 1%. 

Dugo očekivano otvaranje ličkog pravca svečano je proslavljeno u Šibeniku. 
Posebno je isticano da će zbog smanjenja prijevoznih troškova šibenska luka imati niz 
pogodnosti. Općinska vlast je dala izraditi novi projekt uređenja luke koji je bio izložen 
na splitskom dijelu Jadranske izložbe.** Samo nekoliko mjeseci nakon svečanog 
otvaranja ličke pruge splitska  Trgovačko-obrtnička komora zagovara gradnju 
željezničkog pravca Bihać — Knin kao i projekt pruge Bihać — Vrhovine — Senj. Šibenska 
općinska uprava dala je načelnu potporu ovim projektima. 

Cilj državne politike Kraljevine SHS bio je donekle usmjeriti gospodarsko- 
prometne funkcije države pravcem južno i istočno, prema Srbiji i Makedoniji, a 
djelomično podunavsko-savskim pravcem, prema Zagrebu i Ljubljani. Izostanak 


S Narodna Straža, Šibenik, br. 16, 24. V. 1924., čl. "Proti željeznici Zadar — Knin". 
: Dinko SIROVICA, Naše morske luke i njihove željezničke veze, Almanah Jadranske Straže, Glavni odbor 
Beograd, Beograd, 1925., str. 278. 
JE Novo Doba, Split, br. 172, 25. VII. 1925., čl. "Šibenik i nova željeznička veza". 
3 QU/GPŠ, br. 11242, kut. 405, 28. XII. 1925. 

promišljene gospodarske politike koja bi iskoristila sve potencijale tzv. jadranskog 
pravca, naročito se osjećao u zaostajanju dalmatinske privrede. Svijest o pomorskoj 
orijentaciji niti je isticana u prvi plan, niti se sustavno provodila. Državna tarifna politika 
bila je tako uređena da je najviše pogađala dalmatinske luke budući da do 1925. godine 
nije bilo izravne veze između unutrašnjosti zemlje i Splitske oblasti koja se prostirala 
preko većeg teritorija Dalmacije. Od 1925. godine ublaženi tarifni sustav donekle je 
pogodovao Splitu i Šibeniku koji su iste godine ostvarili ukupan promet od 334.018 tona 
u izvozu. Dio unutrašnjeg prometa zbog sniženja carina u tada talijanskoj Rijeci bio je 
usmjeren prema tom pravcu, tako da je u tom razdoblju prometnu štetu, osim Bakra, 
pretrpjela i luka u Sušaku.“ 


ZNAČAJ LUKE U ROBNOM PROMETU ŠIBENIKA I NJEGOVOG 
GRAVITACIONOG PODRUČJA OD 1925. DO 1929. GODINE 


Završetak radova oko ličke željeznice bio je uvertira značajnijeg udjela šibenske 
luke u obujmu robnog prometa. To je dalo poticaja bržem završetku započetih radova na 
operativnoj obali, koji su završeni u razdoblju od 1924. do 1928. godine. Troškovi 
izvedenih radova iznosili su 16.643.115 dinara, od čega je dio otpadao na iznose za 
održavanja već postojećih obala, a dio na izgradnju nove obale. Tada je izgrađeno 
nekoliko skladišta, postavljene dizalice i završen željeznički spoj kroz luku od pristanišne 
obale do pristaništa ispred Hotela Krka.“ Općinska uprava je dopustila u razdoblju 
intenzivnog proširenja obale iskop kod stare klaonice, istočno od uvale Vrulje. Radovi su 
izvršeni od 8. studenog 1925. do 2. ožujka 1927. godine prema planovima koje je načinio 
ing. J. Mamatzi, i to do razine nasipa i visine od 3 m iznad mora, čime je postignuta 
normalna visina za nesmetano pristajanje brodova. Planirano je da se ovim radovima 
dobije uređeno pristanište za male brodove. 

Statistika o kapacitetima lučkih naprava za 1926. godinu pokazuje da ja Šibenik 
imao 37.780 m? operativne obalne površine i 7 izgrađenih obala, gatova s ukupno 1.318 
m dužine i prosjekom dubine mora od 4-8 m. U funkciji luke bila je važna željeznička 
obalna prometnica duga 2.860 m pruge normalnog kolosijeka, zatim dva skladišta 
kapaciteta 15.000 m“ spremišnog prostora i 6 radnih dizalica za terete do 8 tona. 
Operativna obala 1926. godine imala je dužinu 597 m za brodove duge i oceanske 
plovidbe i 721 m za velike i male brodove obalne plovidbe.“ U Šibeniku je suvremene 
lučke dizalice posjedovao SUFID, za utovar karbida i kalcij-cianamida, a drvno 
stovarište Steinbeis imalo je dvije električne dizalice učinka od 100 tona dnevnog 
pretovara.“ 


ša Martin DOBRINČIĆ, Razvitak glavnih luka u Hrvatskoj, Zagreb, 1959., str. 119-127. 


. Lucijan Kos, Pomorska privreda šibenskog kotara, Anali Jadranskog instituta, sv. 3, Zagreb, 1961., str. 
293. 


a Idem, str. 295. 
43 D. SIROVICA, AJS, 1925., str. 283. 

Nakon 1918. godine Šibenik nije postao središtem parobrodarskog društva, kakva 
su postojala na Sušaku, u Splitu i Dubrovniku. Za 1925. godinu bilježi se registracija 12 
parobroda i 1 jedrenjaka u Šibeniku kao matičnoj luci. To su bili parobrodi manje tonaže 
1 osrednje radne snage, sve za malu obalnu plovidbu.“ 


Tablica 2. Popis većih brodova lučke pripadnosti Šibenik u 1925. godini. 


: . |  Tonaža Indicirane 
Vrsta broda | Luka pripadnosti brutalnčte!| Korjskesnaas 


Avala parobrod Šibenik 181/92 
Krka parobrod Šibenik 110/43 
Labud parobrod Šibenik 65/21 
Neretva parobrod Šibenik 160/76 
Obrovac parobrod Šibenik 55/27 
Pašman parobrod Šibenik 154/92 
Rab parobrod Šibenik 112/39 
Šibenik parobrod Šibenik 279/169 
Tomaseo parobrod Šibenik 67/21 
Ugljan parobrod Šibenik 160/76 
Velebit parobrod Šibenik 100/53 
Vodice jedrenjak Šibenik 154/92 
Vila jedrenjak Šibenik 60/42 


Izvor: Popis jedinica Kraljevske mornarice, trgovačkih brodova i jahta sa njihovim 
signalnim i radio-telegrafsko zovnim znakom, Split, 1926. str. 5—16. 


Parobrodarsko društvo Levant s.oj. djeluje u Šibeniku od 1924. godine s 
glavnicom od 240.000 dinara i s 2 parobroda: Drina od 3.950 brtw i 1.350 KS, te Marjan 
od 2.464 brtw i 949 KS. Društvo je imalo ukupno 49 zaposlenika.“ 

U maloj obalnoj plovidbi u općini Šibenik registrirano je 193 plovnih jedinica na 
razini pomorskog okruga s nosivošću od 3.239 tona neto 1 527 zaposlenika. To je iza 
Splita i Sušaka bio najveći broj brodova male plovidbe na Jadranu.“ Lučka kapetanija 
registrirala je sve brodove te vrste u gotovo svim općinama sjeverne Dalmacije. To je 
evidentno iz popisa ribarica, gdje se Šibenik nalazi na prvom mjestu od pet pomorskih 


< Izvor: Popis jedinica Kraljevske mornarice, trgovačkih brodova i jahta s njihovim signalnim i radio- 
telegrafsko zovnim znakom, Split, 1926., br. 2299/1926., str. 5-16. 

e Pomorski Godišnjak Kraljevine Srba, Hrvata i Slovenaca, (dalje: PG/KSHS), 1928., str. 69, 76. 

“ Idem, str. 155. 

okruga na Jadranu s 3.146 ribarica, lađa i čamaca i 6.755 neto tonaže. Na tim brodovima 
bilo je zaposleno 8.371 pomorac.“" 


Tablica 3. Usporedba brodovlja pomorskog okruga Šibenik sa drugim mjestima u Dalmaciji 
za 1928. godinu. 


Lađe i čamci 


Pomorski e tonaža dosada 
okrug J (netto _P 


Sušak 


Šibenik 


Split 
Dubrovnik [1.103 
Meljine 


| Ukupno [5.477 110.341 [16.977 [4.678 [9.900 17.846 [10.155 20.241 [4.823 


Izvor: Pomorski godišnjak Kraljevine Srba, Hrvata i Slovenaca, 1928., str. 69, 76. 


Tablica pokazuje da je po neto tonaži ribarica i ukupnim brojem posade Šibenik 
na prvom mjestu u Dalmaciji. Bilo je to iz razloga što se u Pomorskom okrugu Šibenik 
tih godina registriraju ribarice sa šireg područja od Raba do Trogira, a koje je nakon 
priključenja Zadra Kraljevini Italiji administrativno potpalo pod nadležnost upravnih 
tijela u Šibeniku. Od ukupne tonaže ribarica, lađa i čamaca šibenski Pomorski okrug 
brojem istih i tonažom također je na prvom mjestu u Dalmaciji, s 32% plovnih jedinica, 
33% ukupne neto tonaže i 34% posade, u čemu je bio jednak Pomorskom okrugu Split. 

Šibenik je dostigao drugo mjesto na Jadranu povećanjem tonaže pristalih brodova, 
ali je zaostajanje za Splitom bilo izrazito. Split je u razdoblju od 1925. do 1927. godine 
povećao tonažu za blizu 327.088 tona, dok je u Šibeniku ista porasla za 59.899 tona. 


Tablica 4. Usporedni prikaz tonaže pristalih brodova u razdoblju od 1925. do 1927. godine. 


1925. 1.977.135 524.477 674.030 
1927. 2.304.223 717.891 756.036 


Izvor: Pomorski godišnjak Kraljevine Srba, Hrvata i Slovenaca, 1928., str. 69. 


3 Ibidem. 

Brodski promet u prvoj godini nakon talijanske okupacije pokazuje relativno 
održiv razvoj. Osnovni razlog nedostatnog povećanja prometa u osnovi se nalazio u 
politici državnog režima koji u izgradnji željezničkih veza prema moru nije forsirao 
prometne pravce prema zapadnoj i srednjoj Bosni kao prirodni heaterland“* luka srednjeg 
Jadrana. 


Tablica 5. Podatci o broju uplovljavanja u šibensku luku u razdoblju od 1922. do 1924. g. 


1922. 1.221.010 
1923. 909.014 
1924. 1.055.568 


Izvor: L. Kos, Pomorska privreda šibenskog kotara, Anali Jadranskog instituta, SV. 3., 
Zagreb 1961., str. 312. 


Tablica 6. Podaci o količinama uvezene i izvezene robe u šibenskoj luci 
u razdoblju od 1921. do 1925. godine. 


Godina | Lokalni M imArodni Ukupno 
Uvoz Izvoz 


1921. 39.889 47.099 
1923. 114.907 156.107 
1925. 139.950 162.002 


Izvor: L. Kos, Pomorska privreda šibenskog kotara, Anali Jadranskog instituta, Sv. 3., 
Zagreb, 1961., str. 312. 

Usporedbom podataka iz 1913. godine, kada je kroz luku prošlo 3.962 broda s 
805.243 NRT, s podatcima iz 1924. godine vidljivo je povećanje prometa od 24%. 
Promet robe u luci 1921. godine iznosi 47.099 tona i povećava se do 1925. godine na 
162.002 tone što je povećanje od 74% za četverogodišnje razdoblje.“ 

Pravci trgovine pokazuju da je od 5 parobrodskih veza 1926. godine Šibenik imao 


3 teretne pruge prema Trstu, Solunu-Carigradu i Sredozemnom moru (Maroko i Kanarski 
otoci). 


a Zaleđe; Austrijska državna politika od 1878. do 1918. godine gledala je na heaterland kao mogući 
gospodarsko-strateški pravac razvoja Dalmacije prema Bosni i Hercegovini, 0.p. M. B. 

5 L. Kos, AJI, 1961., sv. 3, str. 312. 

50 
Ibidem. 

Od pojedinih izvoznih roba u 1921. godini na prvom je mjestu boksitna ruda, i to 
4000 tona za Hamburg u vrijednosti od 350.000 dinara i 3.400 tona za Roterdam u 
vrijednosti 228.000 dinara. Ukupni izvoz boksita u Njemačku za tu je godinu iznosio 
35.730 tone u vrijednosti 8 milijuna dinara. Izvoz karbida za Italiju 1 Njemačku iznosio je 
7.840 tona u vrijednosti 25 milijuna dinara.?! Ugljen je 1922. godine izvezen u Italiju u 
količini od 32.530 tona u vrijednosti 10 milijuna dinara. Glavna nalazišta tog ugljena bila 
su na drniškom području, u rudnicima Velušića i Siverića s dnevnim iskopom od 420 
tone rude.** Drvna građa izvozila se preko Steinbeisova stovarišta za Aleksandriju (650 
tona u vrijednosti 3,25 milijuna dinara) 1 Italiju (1.960 tona u vrijednosti 9,8 milijuna 
dinara). Celuloza se izvozila u Italiju, SAD i Njemačku. 

Od uvoznih roba bilježi se promet željezne robe i mašina iz Čehoslovačke, Italije, 
Njemačke i drugih europskih zemalja. Godine 1922. uvezene su kože, konzerve, sijeno, 
gume, kokosovo ulje, benzin, melasa i drugi artikli u količini od 521,5 tona.* 

Točni podatci godišnjega izvoza za 1924. godinu prikazani su u otpisu Općine 
Šibenik prema Gradskom poglavarstvu od 17. rujna 1925. godine.** 


Tablica 7. Podatci o vrstama i količini izvezene robe za 1924. godinu. 


karbid 22.271.000 kg 
boksit 77.600.000 kg 
cijanamid 2.555.000 kg 
celuloza 5.170.000 kg 


građevinsko drvo 43.822.000 kg 
ugljen 21.009.000 kg 
vino 66.000 1 
razna roba 286.000 kg 


173.379 t 


Izvor: Državni arhiv Zadar, _ Arhivski centar Šibenik, arhivski fond: Općinsko 
upraviteljstvo / Gradsko Poglavarstvo Sibenik, kut. 406, 1925. 


Vidljivo je da je industrijska i druga prerađena roba glavni šibenski izvozni 
proizvod, koji je nastao iskorištavanjem sirovinske osnove sa šibenskog područja. Drvo i 
ugljen upotpunjuju tu sliku kao pokazatelj da je za zagorski dio kotara i većeg područja 
Bosne Šibenik bio glavni izvozni pravac većine sirovina i raznih drugih roba. 


: Izvor: Dalmacija, Spomen zbornik, Split, 1923., str. 339. 
e Idem, str. 341. 

33 Idem, str. 346. 

s OU/GPŠ, br. 7228/957R, kut. 406, 1925. 


599 


M. BLAŽEVIĆ, Prilog za povijest lučko-trgovačkog i željezničkog prometa Šibenika od 1921. do 1941. godine, 
Rad. Zavoda povij. znan. HAZU Zadru, sv. 49/2007., str. 583-643. 


Ukupan uvoz u 1924. godini iznosio je 152.345 tona. Najviše se uvozila željezna 
roba razne provenijencije kao i različita manufakturna roba, koja je prednjačila sa 
115.000 tona što je iznosilo 75,5% od ukupnog godišnjeg uvoza. Ostala roba od 37.345 
tona odnosila se na uvoz galanterije, zemljane i uljene robe, stolnih predmeta, sitne robe i 
tzv. Niimberške robe. Može se zaključiti da je u razdoblju do 1925. godine lučka 
trgovina napredovala "obzirom na novu otvorenu ličku prugu i potražbu naših sirovina u 
inozemstvo. Za napredovanje našeg izvoza trebalo bi staviti dovoljni broj vagona na 
raspolaganje Bauxitnim društvima, koji iz Drniša prenašaju robu u Šibenik, kao 
ugljenokopu Monte Promina koji iz Siverića i Velušića prenose ugljen za izvoz u 
inozemstvo. Isto tako Šumsko industrijsko preduzeće za prevoz građevnog drva i 
celuloze. '"** 

Promet luke u razdoblju od srpnja 1924. do lipnja 1925. godine pokazuje sliku 
općeg povećanja u odnosu na prvu polovicu 1924. godine. Većina izvoza orijentirana je 
prema Veneciji, Trstu, Rijeci 1 drugim talijanskim lukama. Od ostalih sredozemnih i 
svjetskih luka iz Šibenika je roba izvožena za Marseille, Tripoli, Tunis, Alger, Oran, Las 
Palmas, London, Antwerpen, New York i Philadelphiju.?“ 


Tablica 8. Izvoz industrijskih sirovina iz šibenske luke za razdoblje 
od srpnja 1924. do lipnja 1925. godine. 


Izvezena roba Količina t Država 


ugljen Italija 
drvo Italija 
celuloza Italija 
boksit SAD 
karbid Italija 
cijanimid Italija i SAD 
razna roba Italija 


232.164 


Izvor: Državni arhiv Zadar, _ Arhivski centar Šibenik, arhivski fond: Općinsko 
upraviteljstvo / Gradsko Poglavarstvo Sibenik, kut. 406, 1. VIII. 1925. 


U razdoblju do 1928. godine povećala se izvozno-uvozna uloga luke koja 
pokazuje značajan udio sirovinske i industrijske osnove u ukupnoj količini razmjene. 
Šibenik je pretežno izvozna luka. Statistika za 1927. godinu pokazuje povećanje izvoza 
na 245.634 tona što uz uvoz od 32.749 tona čini ukupni robni promet od 278.383 tone. 


*5 Ibidem. 
56 Tbidem. 
>" QU/GPŠ, br. 8213, kut. 406, 1. VIII. 1925. 

Drvo je preuzelo primat u lučkom prometu, s količinom od 129.931 tone i udjelom od 
46,6% u ukupnom izvozu luke.* 

Statistički podatci za 1925. godinu pokazuju da je te godine u luku uplovilo i 
isplovilo 6.397 brodova s tonažom od 1.351.982 tone. Šibenik postaje druga dalmatinska 
luka po broju uplovljavanja i isplovljavanja, a treća po ostvarenoj tonaži.“ 

U 1926. godini bilježi se brodski promet od 7.785 brodova sa 1.484.698 tona. 
Ukupni rezultati lučkog prometa iznosili su 366.115 tona, od čega je 17.760 tona 
otpadalo na unutrašnji promet između domaćih luka, a 348.355 na inozemni izvoz i uvoz. 
U razdoblju od 1922. do 1927. godine bilježi se usporena dinamika povećanja broja 
pristalih brodova. U tom se razdoblju opaža povećanje tonaže brodovlja od 301.689 tona, 
što iznosi značajnih 60,5%. 

U pomorskom prometu s inozemstvom 1927. godine luka sudjeluje s 318.101 
tona, od čega na izvoz otpada 205.275 tona ili 64,5% ukupnog lučkog prometa. Luka je 
tada treća po značaju s 14,4% državnog prometa.“ Od roba po vrstama u izvozu je 
najviše zastupljeno drvo, s 94.572 tona (za Italiju 50.097 tona), boksit sa 77.100 tona (za 
Nizozemsku 49.550 tona) i ugljen s 55.601 tona (sve u Italiju). Celulozu i karbid u 
količini od 17.988 tona najviše su uvozile Francuska, Engleska i SAD. 

I pokraj očigledno uspješnog razdoblja uvjetovana novim prometnim okolnostima 
općinska vlast je 1926. godine inzistirala na gradnji uskotračne pruge. Željeni prometni 
pravac vodio bi od Knina preko Konjevrata u Šibenik, u predviđenu zapadnu stanicu kod 
predgrađa Crnica. Razlozi za ovu prugu bili su u činjenici povećanja izvoza bosanskog 
drva iz Drvara i Dobrljina. Lakše i brže bi se transportirala boksitna rudača iz drniškog 
bazena, kao 1 ugljen iz Velušića. Općina je zbog toga računala na godišnji prihod od 12 
milijuna dinara.* 


GE Kos, AJI, 1961., sv. 3, str. 314. 

2 Statistika pomorskog saobraćaja (dalje: SPS), br. 13250/26, Split, 1926., str. 6—7. 

2 Pomorska statistika Kraljevine Srba, Hrvata i Slovenaca, (dalje: PS/KSHS), 1927., str. 12—14. 

SI Idem, str. 21. 

6 Idem, str. 38-47. 

“i Narodna Straža, Šibenik, br. 45, 20. XI. 1926., čl. "Za uskotračnu prugu Knin — Šibenik"; Općina je 
računala na prihode koje bi otvaranjem te pruge ostvarila preko švicarskog društva Timbre koje je u to 
vrijeme kod mjesta Šebešić u Bosni zakupilo velike komplekse državnih šuma. Tvrtka je računala sa 
Šibenikom kao središtem za svoje izvozne poslove. 

SI. 6. Izgrađena obala Vrulje oko 1928. godine. 


SI. 7. Skica izgradnje pristaništa u šibenskoj luci iz 1923. godine 
(autor: ing. J. Mamatzi). 


Projektirana, ali neizrađena moderna skladišta i proširenje luke bili su hitni 
gospodarski imperativ šibenskih političkih i gospodarskih vlasti. Voditelj tehničkog 
odsjeka Gradskog poglavarstva ing. Josip Mamatzi-Chvili i geometar Uroš Novak 
izradili su 1926. godine plan postupnog uređenja nove luke. Izgrađivala bi se planiranim 
nasipanjem na prostoru južno od željezničke pruge. Projekt se sastojao u izvedbi 
kamenog pristaništa, usporedno s obalom, do uvala Dobrik i Propad. Plan je predviđao i 

velika skladišta za rasute terete. Čak je dobio i međunarodna priznanja budući da je 
svjetski poznati stručnjak za lučke radnje John C. Collet istu predstavio i britanskim 
krugovima.“ Potvrdu ovog međunarodnog zanimanja nalazimo u odgovoru Općine 
Šibenik Kraljevskoj Vladi u Beogradu pri zahtjevu za odabir stručnog predstavnika u 
komisiju za izgradnju državnih željeznica. Izgleda da su razlozi šibenskog lobiranja bili u 
neprihvaćanju jednog splitskog projekta koji su zbog gospodarskih posljedica šibenski 
čelnici smatrali štetnim za privredu Hrvatske, Bosne i sjeverne Dalmacije.“ 

Na širem planu grad je predviđao da za izgradnju pruge od Knina do Šibenika 
preko drniškog pravca preusmjeri sve terete koji bi se prema Šibeniku prevozili od 
Ljubije i Prijedora. O značaju Šibenika kao glavne izvozne luke na Jadranu pisao je i 
prof. Stevo Osterman.*“ 


SI. 8. Plan dijela željezničke trase Unske pruge oko 1930. godine. 


5 poda Straža, Šibenik, br. 47, 27. XI. 1926., čl. "Šibenska luka i željeznica"; Osim 286 m nove obale 


predviđeni su: obala od 670 m dužine za najveće brodove do gaza od 12 m, skladište za boksit od 16.000 
m“, za ugljen od 9.000 m“ i 3 magazina sa ukupno 6.400 m“. Planirano je prema poluotoku Klobučcu 
izgraditi 914 m obale i 860 m u uvali Furnaža u Mandalini. Troškovi izgradnje predviđeni su na oko 22 mil. 
dinara (više: OU/GPŠ, kut. 418, 3. IV. 1929., Tehnički odsjek — projekt ing. J. Mamatzi). 

Narodna Straža, Šibenik, br. 47, 27. XI. 1926.; Na izvanrednoj sjednici Općinskog vijeća 26. studenog 
1926. spomenut je britanski dopis u kojem se šibenska luka naziva Zlatnom lukom. 

OU/GPŠ, br. 5129, kut. 411, 21. VIII. 1926., Zahtjev Općine Šibenik prema narodnim poslanicima dr. 
Pasariću, dr. Subotiću i dr. Novakoviću oko ankete za ubrzanje izgradnje Unske pruge. 

Stevo OSTERMAN, Borba za Jadran i Baroš, Zagreb, 1921.; Opisuje šibensku luku kao gospodarom cijelog 
Jadranskog mora od Venecije do Valone. Bio je zagovornik izgradnje novih lučkih kapaciteta u zapadnom 
dijelu šibenskog zaljeva u blizini tvornice SUFID (više: NS, br. 47, 27. XI. 1926., autor članka don K. 
STOŠIĆ). 

Izvanredna sjednica Općinskog vijeća 26. studenog 1926. godine pokazala je 
jedinstveni stav lokalnih političara po pitanju uređenja za Šibenik važnog željezničkog 
projekta. Načelnik M. Kožul i vijećnici M. Ježina, A. Blažević, J. Drezga, M. Ganza i V. 
Smolčić složili su se oko najvažnijih pitanja. Predloženo je da Unska pruga od Knina 
bude usmjerena kraćim pravcem na Konjevrate i Šibenik s nadom "da će naša državna 
uprava izgraditi luku ondje, gdje će sa malo novaca moći mnogo učiniti, što je po 
mnijenju svih stručnjaka moguće samo u šibenskoj luci. "Ova sjednica je u pitanju 
budućih željezničkih pravaca o kojima je 1927. godine trebala raspraviti Narodna 
skupština u Beogradu bila na razini zaključaka splitskih inženjera i arhitekata. Dana 15. 
svibnja 1927. godine donesena je uredba sa zakonskom snagom o planu nove željezničke 
mreže, s pet pravaca u Srbiji i Crnoj Gori. 

Osnovni cilj splitskih i šibenskih gospodarstvenika bio je zainteresirati državne 
političke krugove oko željezničkih spojnica u Bosni koje bi vodile prema jadranskim 
lukama. U tom pogledu bila je predviđena mogućnost korištenja tzv. kapitala Blaira.“ O 
Unskoj pruzi Trgovačko-obrtnička komora u Splitu obavješćuje Općinsku upravu u 
Šibeniku o akcijama koje je poduzimala kod raznih lobističkih grupa s beogradskim 
utjecajem.“ Prilikom očekivanja rješenja problema oko tih poslova, ista je iskazala 
potrebu da će "naša zajednička briga morati ići za tim, da se kod utrošenja toga zajma, 
izgradnja ove pruge u obzir uzme, i ne odgodi, ad kalendas grekas. Na 

Od četiri moguća pravca usvojena je trasa Bihać-Knin (Unska pruga)“ za koju je 
bio predviđen utrošak od 15 milijuna dolara. Čitav sklop prometnih, trgovačko-obrtnih i 
geopolitičkih stremljenja može se razumjeti samo ako se ima u vidu da su gospodarski i 
stručni krugovi Splita i Šibenika bili predvodnici sasvim nove željezničke politike. Ta je 
politika trebala afirmirati Jadran kao budući pravac povećanja pomorskog i 
kontinentalnog prometa. Do tada se većina kopnenog prometa 1 trgovine kretala od 
jugoistoka prema zapadu, Dunavom i prugom Beograd-Zagreb prema Italiji 1 Austriji 
(drvo u izvozu preko Trsta za Španjolsku, Grčku i zemlje sjeverne Afrike; koks u uvozu 
iz Engleske). 


s OU/GPŠ, b.b., kut. 411, 27. XI. 1926., Rezolucija Općinskog vijeća u Šibeniku; Udruženje jugoslavenskih 
inženjera i arhitekata (sekcija Split) lobirala je za tzv. "Jadransku željeznicu" kao vezu Primorja preko 
Sarajeva, Šumadije do Metohije, kao zapadni krak s izlazom na more u Crnoj Gori. Ista sekcija zagovarala 
je i Unsku prugu. Cilj rezolucije bio je podržati prijedlog za financiranje tih željeznica preko državnog 


proračuna za 1926./27. 

Jadranski Lloyd, Zagreb, V. 1927.; Blair je američka financijska grupa s kojom je bio zaključen ugovor o 
izgradnji Jadranske pruge. Potrošeni novac tog zajma postao je državni dug, a pravac od Beograda do 
Kotora nije bio realiziran, više: Mijo MIRKOVIĆ, 1950., str. 124-125. 

OU/GPŠ, br. 1046, kut. 408, 11. II. 1926., Dopis u vezi poslova oko Unske pruge od odvjetnika dr. S. 
Iliševića; Više uspjeha u željezničkoj politici očekivalo se posjetom M. Stojadinovića SAD-u. 

Ibidem. 

M. MIRKOVIĆ, Ekonomska historija Jugoslavije 1918.—1941., Zagreb, 1950., str. 124-125; Samo dio pruga 
napravljen je u Srbiji i Makedoniji. Razlozi takvom stanju bili su u pogrešnoj željezničkoj politici na koju 
su veliki utjecaj imali vojni faktori. 

Zanimljiva je 1 studija Jadranski komunikacijski problem koja zagovara politiku 
gradnje direktnih vertikalnih željezničkih pruga prema moru." Šibenik je u prometnoj 
politici bio zapostavljen i unatoč podacima iz 1924. godine koji dokazuju da je robna 
oprema željeznicom iznosila 148.487 t u izvozu i 21.229 t u uvozu i željezničkom 
transportu unutar države. To je činilo ukupno 170.416 t robe željezničkog transporta. Iste 
godine Split u obama pravcima željezničkog prometa ostvaruje samo 77.190 t."* Bez obzira 
na to Split je imao veću ukupnu tonažu u izvozu zbog politike talijanskog kapitala oko 
litoralizacije obalne zone u Splitu 1 Solinu. Radi se o prometu izravno izvezene robe 
proizvedene u splitskom lučkom bazenu. "Njihov je najveći utrošač Italija, koja je i podigla 
ovu industriju, Afrika i Amerika. To je najviše pridonijelo lučkom prometu Splita, a 
pridonijela je i njegova carinarnica prvog reda, što se je mnogo roba šibenske pripadnosti 
stao da carinjuje u Split. me 

Željeznička tarifna politika išla je na štetu Šibenika koji je na vagon robe u prometu 
na relaciji Drniš-Šibenik plaćao 4,60 dinara po prije jeđenom kilometru. U Splitu je za relaciju 
Drniš-Solin taj iznos bio 3,70 dinara po kilometru. '* Unatoč tim NEPogodno: mi Šibenčani 
su neprekidno podržavali napore za obnovu i razvoj Splita kao luke "na koju treba da budu 
uperene sve naše težnje, ali ne bi željeli da osporimo i luci Šibenik sve ono što mu pravu 
pripada, da bude naša izvozna luka i da stoji u svemu uz bok Splitu. I 

U Šibeniku se realno računalo na povećanje izvoznih kapaciteta luke do milijun tona 
godišnje. Na sjednicama Općinskog vijeća i Udruženja isticana je potreba kraće željezničke 
veze od Knina do Šibenika, sa izlazom u zapadnom predgrađu Crnica. Pretpostavljalo se da 
bi taj željeznički pravac bio važan za prijevoz znatnije količine boksitne rudače sa rudnih 
nalazišta oko Pađana i Kistanj a 

Strategiju šibenskih gospodarstvenika nije imao tko provoditi. Tragediju te situacije 
oslikava Mamatzieva primjedba iz 1929. godine u odgovorima na anketni obrazac u vezi 
šibenske luke. Talijanske su vlasti potpuno uništile planove i studije iskorištavanja luke te 
je nove planove izradio Tehnički ured općinske uprave." 


2 OU/GPŠ, b.b., kut. 407, 1925., Spis pod naslovom: "Jadranski komunikacijski problem", str. 1-10; Studija 


o problemima prometa na pruzi Šibenik — Perković — Labin — Split, autor nepoznat, ini. K. L. 
Ibidem. 


Ibidem; Jadranska željeznica gravitirala je Splitu, a Unska Šibeniku. Šibenska luka je 1929. godine imala 
izgrađenih 250 m obale i 2 električne dizalice. Splitska luka do 1925. godine prednjači u kabotaži i linijskoj 
plovidbi. Nepovoljnost splitske luke u odnosu na šibensku bila je u činjenici što željeznički pravac dolazi u 
kosom smjeru i što spojevi s obalom imaju najmanji dopušteni radijus u kutu od 90 stupnjeva. Luka u 
Šibeniku bila je tih godina ograničena nedostatkom vode i neriješenim problemom proširenja gradskog 


vodovoda čiji kapaciteti nisu odgovarali novim potrebama u gospodarskom i komunalnom životu grada. 
7 Ibidem. 
7" Ibidem. 
e OU/GPŠ, br. 7248/957R, kut. 407, 17. IX. 1925., Odgovor na anketu Ministarstva trgovine i industrije br. 


280/V od 2. VII. 1925. 
OU/GPŠ, b.b., kut. 419, 3. IV. 1929., Luka Šibenik. 

SI. 9. Drvno stovarište Šipad na poluotoku Klobučac. 


Godine 1928. povećava se promet u luci što je djelomično bilo povezano s 
dovršenjem manjih obalnih radova. Tada su postavljene lučke dizalice s pomakom od 
400 m i kapaciteta od 1,5 tone nosivosti, u vlasništvu društva Monte Promina. Tvornica 
SUFID je u Crnici koristila dizalicu od 1,5 tone nosivosti, a drvno stovarište Šipad tri 
električne dizalice s pomakom od 270 m i kapaciteta do 5 tona nosivosti. Od skladišta u 
luci Šipad posjeduje jedno za 500 m drva, SUFID jedno za 8.000 m? vlastitih proizvoda 
i poduzeće Braća Medić također jedno, kapaciteta od 2.000 m?.*“ 

Obnovljena obala mogla je primiti veće količine tereta, osobito boksitne rude koja 
u razdoblju od 1926. do 1928. godine kao izvozni teret bilježi znatni napredak. Glavni 
posrednik u poslovima pretovara rudače bila je mjesna Radnička zadruga.“ Prosječan 
transport rudače na stovarištu bio je 790 t,* kako je to zabilježeno u ožujku 1928. godine. 
Na drugom kraju obale, u Docu, istovarivao se pijesak za komunalne potrebe i drvo.“ 

U Šibeniku je 1928. godine u ukupnom prometu registrirano 8.662 broda s 
1.821.399 nrtw. Broj prispjelih brodova je 4.332 s tonažom od 911.760 nrtw. U robnom 


80 
81 


Ibidem. 

OU/GPŠ, br. 4265, kut. 417, 8. V. 1928.; Ista je za osiguranje radničkih prava osigurala dio prihoda iz 
naplate posredništva kojeg je na stovarištu u to vrijeme obavljala špediterska tvrtka Lušić i drug iz 
Šibenika. 

Ibidem. 

OU/GPŠ, br. 3096, kut. 417, 11. IV. 1928., Dopis Pomorsko-građevinske sekcije u Šibeniku, br. 333 od 6. 
IV. 1928. 

prometu luka sudjeluje u uvozu iz inozemstva količinom od 30.326 tona, lučki izvoz 
iznosi 234.869 tona, unutrašnji promet 47.325 tona, što ukupno iznosi 312.521 tonu. To 
je za 5.588 tona manje s obzirom na 1927. godinu. S obzirom na istu godinu došlo je do 
pomaka u izvoznim količinama po vrstama glavnih proizvoda. 


Tablica 9. Pregled brodova pristalih u šibenskoj luci za razdoblje 
od 1922. do 1928. godine s obzirom na 1913. godinu. 


Brodovi na jedro Brodovi na paru Ukupno 


broj tonaža broj tonaža broj tonaža 
781.152 805.243 


587.997 609.202 
428.522 454.347 


508.575 527.624 
651.397 674.030 
718.459 743.582 
721.611 756.036 
890.925 911.760 


Izvor: Pomorska statistika Kraljevine Srba, Hrvata i Slovenaca, 1928., str. 16. 


Tablica 10. Prikaz glavnih izvoznih roba šibenske luke u 
razdoblju od 1927. do 1928. godine. 


Roba po vrstama (t) 


1927. 94.572 77.100 55.601 17.988 
1928. 67.050 37.900 84.601 8.790 


Izvor: Pomorska statistika Kraljevine Srba, Hrvata i Slovenaca, 1928., str. 44—50. 


Opaža se znatan pad izvoza boksita i drva, ali i povećanje izvoza ugljena. 
Pojedinačne količine i živost lučkih poslova ilustrira sedmična evidencija prometa u luci 
u razdoblju 2.—9. srpnja 1927. godine, kada je u iskrcaju i ukrcaju sudjelovalo 14 brodova 
različite tonaže. Čak je 5 brodova sudjelovalo s prometom od 7.750 tona ugljena. Ostala 
roba odnosi se na celulozu, građevinsko drvo i karbid. Od većih brodova u luci je boksit 
za Philadelphiju krcao parobrod Seapol u količini od 7.000 tona.** Prikaz razvoja 
prometa po tonaži u Šibeniku za razdoblje od 1913. do 1928. godine s obzirom na 1913. 
godinu daje priloženi grafikon. 


H Narodna Straža, Šibenik, br. 28, 9. VII. 1927., čl. "Promet u luci". 

Grafikon 1. Grafički prikaz razvoja prometa robe po tonaži u Šibeniku. 

Izvor: Pomorska statistika Kraljevine Srba, Hrvata i Slovenaca, 1928., str. 63. 


Trgovačka mornarica za šibensko pomorsko okružje u 1928. godini evidentirala je 
3.427 brodova na jedra, brodova s pomoćnim motorom i motornih čamaca. Bio je to 
najveći broj brodova na Jadranu, dok je istovremeno sa samo 13 parobroda isto okružje 
daleko zaostajalo za Sušakom, Splitom i Dubrovnikom.* 


KARAKTERISTIKE LUČKO-TRGOVAČKOG I ŽELJEZNIČKOG PROMETA U RAZDOBLJU 
STAGNACIJE I POSTUPNOG OPORAVKA U ŠIBENIKU OD 1929. DO 1941. GODINE 


Razdoblje stagnacije i gospodarske krize od 1929. do 1935. godine 


U razdoblju od 1921. do 1929. godine Šibenik je bio značajno čvorište 
parobrodskog, željezničkog i cestovnog prometa u sjevernoj Dalmaciji. Poslije Splita on 
je najjače trgovačko središte Splitske županijske oblasti. Značaj grada u razvojnoj 
strukturi regije ostat će konstanta tijekom postojanja Primorske Banovine sve do 1939. 
godine. Opća gospodarska kretanja, naročito u industrijskom razvoju, omogućila su u 
Šibeniku jačanje male industrije, obrtništva i trgovine. Izvozno-uvozne aktivnosti 
potencirale su važnost luke s obzirom na njene kapacitetne mogućnosti u tranzitu kao 
istaknutog središta gravitacijskog područja. Usprkos prometnom značaju, koji su gradu 
predodredile luka, željeznica i industrijski kapaciteti, Šibenik u osnovi i dalje ostaje 
agrarno i zanatsko središte.“ 


55 PS/KSHS, 1928., str. 63. 
56 L. Kos, AJI, Zagreb, 1961., sv. 3, str. 312. 

Grad nije imao opću strategiju razvoja koja bi omogućila optimalno iskorištavanje 
svih gospodarskih resursa koji su se pružali na širokom prostoru od Karlobaga do Trogira 
i na sjeveru prema Bosni. Ovo je područje bogato rudnim, poljoprivrednim i drvnim 
resursima, a svoj globalni interes moglo je ostvariti samo u prometnom i trgovačkog 
ishodištu prema šibenskom gospodarskom bazenu. Takva se prilika posebno ukazala 
nakon 1925. godine kada je u promet pušten lički željeznički pravac. Za ilustraciju ove 
činjenice može se navesti podatak da je 1927. godine iz pravca Bosne Šibenik u odnosu 
na Split ostvario dvostruko veći promet u izvozu od oko 140.000 tona. To se statistički 
može objasniti činjenicom da se glavnina splitskog izvoza ostvarila kroz lokalnu 
litoraliziranu industriju cementa izravnim brodskim izvozom.“ 

Tendencija povećanja prometa u Šibeniku očitovala se i brojem sedmičnih i 
mjesečnih parobrodskih veza koje su održavane od strane Jadranske plovidbe d. d. iz 
Sušaka. Isto je parobrodsko društvo održavalo teretne veze iz Šibenika prema Trstu i 
drugim talijanskim lukama, kao i prema državama Sredozemlja, ponajviše u pravcu 
Egipta, Turske, Grčke, Španjolske, Alžira i Maroka. To su bile mjesečne trgovačke 
pomorske veze na kojima se ostvarivao značajan izvoz robe iz šibenske luke. Šibenik je 
1930. godine imao 9 parobrodskih veza prema inozemstvu, od kojih 5 u pravcu uzdužne 
putničke prometne veze (Venecija — Trst — Šibenik — Split — Metković — Dubrovnik). 
Održavane su kao redovite veze s 284 pristajanja tijekom 1930. godine.** Grad nije znao 
vrjednovati svoj pogodni prometni položaj, pa se agrarna i zanatska komponenta 
Šibenika isticala nad njegovim neiskorištenim industrijskim i prometnim potencijalima. 

Statistika pokazuje da je trgovački promet u luci u 1930. godini iznosio 224.848 
tona, od čega u izvozu 203.288 tona. Iste godine bilježi se u putničkom prometu 196.556 
putnika, od čega 192.131 putnika u unutrašnjem obalnom prometu.“ U razdoblju do 
1934. godine robni je promet u vremenu najveće recesije ipak neznatno pao na količinu 
od 198.327 tona, dok se putnički promet održao na razini iz 1930. godine. U prometnu 
funkciju općinske vlasti počinju stavljati i dio pomorskog dobra u luci na koje su polagali 
prava još iz vremena Austro-Ugarske. Od 1929. godine na općinskom zemljištu Vrulje 
prostor od 2.182 m? Općinsko upraviteljstvo iznajmljuje društvu Jugam koje se od te 
godine javlja kao korisnik za stovarište gipsa, ruda i drugih roba. Isto se društvo obvezalo 
da će po najmovnom ugovoru iz šibenske luke godišnje izvoziti oko 50.000 tona rude.“ 
Na istom mjestu na površini od 261 m špediterske poslove obavljala je Međunarodna 
odprema Lušić i drug iz Šibenika, koja sličan ugovor sklapa s općinskom upravom. Isto 
je društvo u većini svojih poslova za vrijeme gospodarske krize upošljavalo pretežno 
domaću radnu snagu.*! 


Ibidem. 

Idem, str. 313. 

L. Kos, AJI, 1961., sv. 3, str. 313. 
OU/GPŠ, br. 809, kut. 419, 26. I. 1929. 
OU/GPŠ, br. 414, kut. 419, 15. I. 1929. 

Željeznica je od 1925. godine ubrzala gospodarske procese na širem kotarskom 
području. Statistika povećanja broja putnika za 1930. godine (93.684 putnika) u odnosu 
na 1925. godinu (54.945 putnika) pokazuje da je to povećanje iznosilo više od 40%. 

Od 1929. godine sve se više osjećala potreba za dovršenjem Unske pruge koju su 
u kontekstu općeg razvoja prometa poticali razlozi državne vanjske gospodarske politike. 
Razlozi dovršenja pruge bili su u privlačenju dijela željezničkog transporta 
srednjoeuropskih zemalja (Mađarska, Poljska, Čehoslovačka) i mogućnosti ostvarivanja 
bržeg transporta prema sjevernim dijelovima Hrvatske, Vojvodine, s osloncem u rudnim 
bazenima Ljubije u Bosni. Ta je pruga nazivana "trećim izlazom na more."?* 

Luka Kotor, kao morska poveznica istočnog dijela Kraljevine SHS, mada 
planirana, do 1929. godine još nije bila predložena za realizaciju. Unska pruga bila je 
zamišljena kao okosnica izvoza ugljena iz Maslovara, Banja Luke, Suhača i Ljubije u 
Bosni, čija se ukupna proizvodnja u tom vremenu kretala do količine od 2.000 tona 
dnevnog otkopa. 

Geopolitika je određivala i drugačije prijedloge spojnica dalmatinskih luka sa 
zaleđem. Split je, pretežno iz strateških razloga, zagovarao prugu Bihać-Knin-Split, kao 1 
drugi pravac za Bugojno, Zenicu i Sarajevo. Šibeniku je odgovarao pravac od Bihaća 
preko Zrmanje, kao i pravac zapadnog povezivanja preko zaleđa Zadra i Biograda. 
Ujedno je lokalni gospodarstveni lobi očekivao da će to omogućiti dovođenje viškova 
poljoprivrednih proizvoda iz Slavonije i Banata u Šibenik. Šibeniku je gravitirao tranzit 
robe od Sunje na Ličko Lešće do Senja, kao i područje Prijedora, Banja Luke i Jajca. 

Iz navedenih razloga započela je u Šibeniku borba privatnih tvrtki za osiguranje 
obalnog prostora u poslovima pretovara razne robe. Neprekidna borba u gradskoj uvali 
Vrulje vođena je za osiguranje prostora u kojem bi se pretovarivala boksitna rudača. Ta 
se borba nastavila i nakon 1928. godine u obliku sudskih rasprava općinskih vlasti i 
društva Adria-bauxit rud. i ind. d.d. sa sjedištem u Zagrebu. Ta je tvrtka nastojala 
osigurati slobodan pristup na "javnom dobru" koje je općinska vlast od 1913. godine 
nasipanjem mora pretvorila u državno dobro. Općinska uprava je isti prostor 
iznajmljivala šibenskim lučkim posrednicima, tvrtkama Lušić i drug i Young. Zakup se 
odnosio na 4.000 m“ korisne površine za utovar i istovar u brodove.** 


, Zvonimir JELINOVIĆ, Za razdoblje od 1876.—1918. vezano za željezničke pruge Split — Siverić, Šibenik — 
Perković, Siverić — Knin i Knin — Gospić više na str. 154-155. 

e Ibidem; Od 1918. godine Unska pruga je trebala ići duž rijeke Une i Butišnice do Knina. Tu je trasu 
predlagalo predsjedništvo Pokrajinske Dalmatinske vlade u predstavci vojnim vlastima 21. lipnja 1919. 
Razlozi za taj pravac bili su prvenstveno strateške prirode, kao posljedica težnji gospodarstvenika Šibenika 
i Splita da ojačaju srednjodalmatinski promet u odnosu na Trst i Rijeku. Godine 1927. podržan je prijedlog 
da se pruga financira iz državnog zajma. U Splitu je 9. veljače 1930. godine održana konferencija na kojoj 
je usvojena rezolucija za izgradnju pruge. Istu su podržali i predstavnici Vrbaške Banovine u Banja Luci. 
Od svibnja 1936. godine tvrtka pod francuskim kapitalom Batignolles pristupa izgradnji pruge. Većina 
radova dovršena je do 1. travnja 1940. godine. Pruga je u cijelosti završena 25. prosinca 1948. godine. 

2 Državni arhiv Zadar, Arhivski centar Šibenik, arhivski fond: Kotarski sud Šibenik, (dalje: KSŠ), Ad VIIIa, 
14. III. 1929. 

SI. 10. Skica nalazišta boksitne rude u drniškom rudnom bazenu. 


Adria-bauxit je iz rudnika Kalun kod Drniša od 1917. godine izvozila boksit preko 
šibenskog stovarišta. Općinska uprava u sudskom sporu nije odobrila tom jedinom 
društvu za eksploataciju boksitne rudače stalno stovarišno mjesto. To je za posljedicu 
imalo povećanje troškova za prijevoz rude. Takva nelojalna utakmica nije u bila u 
interesu razvoja šibenskog lučkog  stovarišta.* Od 1930. godine šibenski 
gospodarstvenici povezuju se s predstavnicima Privrednog saveza z.s.o.j. iz Knina. 
Razlozi suradnje nalaze se u poticaju oko zajedničke akcije za unski željeznički pravac. 
Na skupštini Matice Privrednog saveza u Šibeniku osnovan je Privredni savez za Knin i 
Šibenik.“ U rad saveza bila je uključena i Trgovačko-industrijska komora iz Splita, 


%5 KSŠ, Cg VIIla, 27/18, 26. II. 1930. 


s OU/GPŠ, br. 2223, kut. 426, 14. III. 1930.; S tom svrhom općina Knin osigurava 30.000 dinara pomoći za 
rad saveza, kao i za osnivanje poslovnica u susjednim općinama. U rad Privrednog saveza uključuje se i 
načelnik Općine Šibenik Jakov Dulčić. 

posebno za poslove oko Unske pruge 1 prijedloge cjelovitog elaborata koju je za prugu 
izradio ing. Jerko Alačević. Ovu su akciju podržavali najviši predstavnici Primorske i 
Vrbaške banovine, kao i nekoliko predstavnika nadležnih ministarstava iz Beograda." 

Naporima oko Unske pruge naknadno se pridružuju članovi Trgovačko-obrtničke 
komore iz Sarajeva koji su prihvatili ovu inicijativu. Dana 24. kolovoza 1930. godine u 
Kninu je potpisan sporazum s Privrednim odborom iz Banja Luke. Dogovorene su 
pojedinosti, temeljem kojih se kasnije prišlo ostvarivanju Unske pruge, pravcem koji su 
odredili dalmatinski gospodarstveni krugovi.? Krajem listopada iste godine zajednička 
delegacija, prema zaključcima konferencije iz Knina, o istoj se temi dogovarala s 
predstavnicima Kraljevske Vlade i Ministarstva saobraćaja u Beogradu.!" 

U Šibeniku se, unatoč gospodarskoj krizi ranih 30-tih godina, osjećao trenutačni 
pristup javnosti glede gospodarskih problema. To se naročito očitovalo u novom, 
promotivnom ozračju aktivnog novinarstva. Oličenje toga pravca daje uvodnik u 
Šibenskim novostima iz 1930. godine kroz novinsko razmatranje suvremenih 
gospodarskih problema u članku "Ekonomski misticizam.""“' Uvodničar tumači da se 
postizanje određene ekonomske ekspanzije ostvaruje preko stranog kapitala unutar 
kojega domaći ima neznatnu ulogu u sitnom zanatstvu i trgovini lokalne prirode. To je 
bilo vrijeme kada se u političkom životu grada okupljaju hrvatske političke snage i tzv. 
samostalci, protiv predstavnika jugoslavenske fronte. Tada se i politička polarizacija 
svodi na pitanje za ili protiv režima, za jugoslavenski politički okvir ili pak za nacionalnu 
ravnopravnost kao suprotnost kraljevom apsolutizmu. 4 

Aludirajući na Hamburg kao primjer kako država može poduprijeti suvremene 
zahtjeve moderne luke, uvodničar naglašava nedovoljnu državnu spremnost da 
dalmatinske luke infrastrukturom i tržištem odgovaraju duhu vremena. Osnova promjene 
gospodarskog pravca objašnjena je potrebom ulaganja kapitala, osnivanjem stručnih 
trgovačkih tvrtki, banaka i naobrazbe ekonomista koji bi nosili taj razvoj. Time bi se 
omogućilo povećanje uvozne trgovine kako u Šibeniku, tako i u drugim jadranskim 
lukama. Istaknuta je velika prilika Šibenika da uređenjem nove luke u Zablaću i 
izgradnjom suvremenih lučkih kapaciteta postane središnja jadranska luka. 

Međutim, stanje je u gradu 1930. godine bilo sasvim suprotno, štoviše, postalo je 
alarmantnim. Općinska vlast sve probleme gradskih komunalija 1 gospodarstva čitav je 
niz godina pogrešno rješavala raznim zajmovima i politikom neulaganja u gospodarsku 


M OU/GPŠ, br. 5743, kut. 425, 9. VII. 1930.; Rad J. Alačevića bio je nagrađen sa 50.000 dinara, u čemu je 


šibenska općinska vlast učestvovala sa 12.000 dinara nagrade. 
OU/GPŠ, br. 6079, kut. 425, 21. VII. 1930. 

OU/GPŠ, br. 6753, kut. 426, 14. VIII. 1930. 

199 OU/GPŠ, br. 8844, kut. 426, 16. X. 1930. 

M Šibenske Novosti, Šibenik, 1930., čl. "Ekonomski misticizam". 


VE Hrvoje MATKOVIĆ, Djelovanje i sukobi građanskih stranaka u Šibeniku između dva svjetska rata, Radovi 
Instituta za hrvatsku povijest, sv. 2, Zagreb, 1972., str. 274. 

infrastrukturu. "Umirali smo u ljepoti naše luke, dok se je jedna po jedna parobrodarska 
luka ukidala. Drugi su radili a mi smo čekali da nam se sruši i ono, što je bilo izrađeno... 
Svi osjećamo da takvo stanje znači potpun nerad, nikakav društveni napredak, 
zaduživanje seljaka i crkavanje zaleđa za koje mi tražimo pošto po to da gravitira na 
našu stranu. """ 

Iste je godine, u smislu što skorijeg rješavanja pitanja gradskoga razvoja, 
zadrugarstva i proizvodnje vina, općinski načelnik V. Smolčić istaknuo značaj Gradske 
štedionice kao osnovu težačke pripomoći u borbi protiv kreditnih nameta lihvarskog 
kapitala. 1% 

Kriza je bila prisutna u svim segmentima javnog, društvenog i privrednog života 
te je pogađala uglavnom sve slojeve društva. Najteže je pogodila veliki dio otpuštenih 
radnika iz tvornice La Dalmatienne u Crnici, koja je krajem 1931. godine zaustavila 
proizvodnju. Bio je to težak udarac za gotovo 700 zaposlenika koji su ostali bez osnovnih 
sredstava za život. Od tada se dio gradskog radništva i seoske sirotinje javlja kao najamna 
radna snaga. Tu je situaciju općinska uprava mogla popraviti jedino organiziranjem 
javnih radova za koje nije bilo dovoljno sredstava, kao i obalnih i drugih komunalnih 
radova na gradskim i lokalnim prometnicama. 

Početkom 1931. godine započeli su radovi na lučkom pristaništu zapadno od uvale 
Vrulje. Za pomorski promet zbog neuređenog drvenog pristaništa ispred Lučke 
kapetanije preostao je samo dio neuređene i zakrivljene obale do nedovršenog gata. U 
tako lošem stanju služio je ribarskim brodovima, lokalnim bracerama, parobrodima 
lokalne obalne plovidbe, tenderima Ratne mornarice i trgovačkim parobrodima domaćih 
pruga, kao i parobrodima za krcanje kamena, boksita i ugljena.“ Šibenik je tada bio 
jedini grad u Primorskoj banovini čiji pristanišni gat nije bio dovršen, a gotovo 2/3 obale 
bilo je ograđeno zbog obrušavanja rive i izvan uporabe. 

To je bila godina u kojoj je gospodarska kriza dosegnula svoj vrhunac. Kako u 
Šibeniku, tako i u drugim mjestima Dalmacije kriza se osjećala i u poljoprivredi gdje je 
žetva podbacila čak do 70%. Zbog tih neprilika zaduženost seljaštva još više se 
povećavala. Dio toga pučanstva javlja se u Šibeniku kao sezonska najamna radna snaga 
kroz čitavo vrijeme gospodarske krize. 

Opće prilike Šibenika bile su teme novinskih polemičara s nakanom da se pokuša 
promijeniti ovo stanje poticanjem žrtvovanja i samoodricanja za opće dobro. Šibeniku je 
uzor u tim godinama mogao biti susjedni Split, koji je u kratkom vremenu od 1918. 
godine postao političko i kulturno središte Dalmacije i Primorske Banovine. 


m Šibenske Novosti, Šibenik, br. 40, 1. XI. 1930., čl. "Šibenik grad bez građana". 
me Ekonomski front, Šibenik, br. 1, 11. V. 1930, či. "Uloga Gradske štedionice". 
i Primorska Riječ, Šibenik, br. 18, 21. XI. 1931., čl. "Odjek privredne krize u našim selima". 

SI. 11. Šibenska obala od zgrade Lučke kapetanije do ribarnice oko 1930. godine. 


Industrijska proizvodnja je od 1929. do 1932. godine bila u zastoju, a lučki promet 
sveden na minimum. Bilo je to vrijeme kada se nije ustručavalo kazati "da smo Šibenčani, 
građani ovog grada, našom politikom međusobne nesloge i vječnog inata, doprinjeli 
najviše propadanju u historiji i javnom životu, slavnog mjesta", budući da se od 1921. do 
1932. godine u gradskoj vlasti izmijenilo 10 općinskih uprava i načelnika.'“* Split je u tom 
pogledu bio u boljem položaju od Šibenika, zbog činjenice što je u navedenom razdoblju 
općinsku upravu vodio vrijedni i agilni dr. Ivo Tartaglia. S druge strane, Šibenik je po 
prirodnoj snazi, utemeljen na dominantnom položaju na istočnoj strani jadranske obale, 
imao sve uvjete da postane prva ratna luka. U gospodarskom smislu grad i šire zaleđe nisu 
iskoristili sve mogućnosti koje bi ostvarile opći razvoj. 

Gospodarska kriza u Šibeniku uzročno se može povezati s niskim stupnjem razvoja 
kapitalističkih odnosa kako u gradu, tako i u zapuštenim selima. Izostalo je organizirano 
tržište širokog asortimana roba. Nije postojao jači državni poticaj, a ključni državni 
čimbenici nisu imali razumijevanja niti stručnog znanja za razvoj pomorstva, prometa i 
trgovine, s naglaskom na jadranskom bazenu. Učinak te svjetske krize ogledao se u brzom 
propadanju industrijskih i trgovačkih poduzeća, padu trgovačke aktivnosti, povećanju 


1% Narodno Slovo, Šibenik, br. 1, 27. 11. 1932., čl. "Kult rodnog grada"; PR, br. 23, 24. XII. 1931. 

nezaposlenosti i općeg siromaštva širih slojeva pučanstva. Takvo se stanje odrazilo na 
pauperizaciju jeftine radne snage kao i na opći pad standarda. !“7 

U razdoblju od 1931. do 1933. godine nastavio se negativni gospodarski trend 
izazvan svjetskom krizom. Trend zapošljavanja na crno i neregistrirane radne snage 
opaža se u primjeru konkurencije radnika iz Vodica koji su u šibenskoj luci i na željeznici 
neprijavljeni obavljali razne pomoćne poslove na jedrenjacima i parobrodima. Nelojalnu 
konkurenciju prijavila je gradska Zadruga obalnih radnika za ukrcaj i iskrcaj koja je 
imala ugovorno radničko pravo za navedene poslove.!" 

Problemi nezaposlenog radništva i niska razina radničkih nadnica kao posljedica 
privredne depresije bili su osnovni problemi u radu Javne berze u Splitu, sa svojim 
ispostavama u Splitu i Dubrovniku. Ukupan broj prijavljenih radnika za hitnu pomoć u 
1933. godini bio je 15.000, od čega je za 5.000 nezaposlenih radnika pomoć i realizirana. 
Ta se akcija bez dodatnih sredstava iz općinskih proračuna nije mogla riješiti u Šibeniku, 
pogotovo iz razloga što je od 1931. godine najveća tvornica La Dalmatiene bila 
zatvorena. 

Šibenik postaje gradom vječne učmalosti u kojemu su pojedinci gradske uprave, 
pokušavajući raditi za opće dobro, "bili paralizirani konzervativnim shvatanjima većine, 
koja neće ili ne zna da zavede u upravi našeg grada jedan takav sistem komunalne 
politike, čije bi perspektive obećavale sistematski progres u duhu vremena. "1% Kritika se 
jednako odnosila i na političku oporbu koja je gubitak uprave shvaćala kao gubitak 
popularnosti i ugleda u gradu i široj okolini. 

Statistika pomorskog prometa brodova, robe, tereta i putnika bilježi da je u 1929. 
godini grad ostvario uvozno-izvozni promet u tuzemstvu od 25.660 tona tereta, dok je 
izvoz u inozemstvo bilježio 232.020 tona. Te je godine u prometu četvrta luka u 
državi.!!! Glavne izvozne robe su po vrstama bile: drvo, ugljen, boksit, karbid i celuloza. 
U razdoblju od 1929. do 1934. godine u izvozu prednjače: drvo, boksit, ugljen, karbid i 
celuloza, pri čemu izvoz karbida i celuloze pokazuje pad i oscilacije, što je izazvano 
gospodarskom depresijom i privremenim prestankom proizvodnje u tvornici La 
Dalmatienne. Zapaža se postupno smanjenje ukupnog izvoznog prometa do 1932. godine 
kao i postupni oporavak od 1933. godine. Od roba je po vrstama značajniji porast izvoza 
drva u promatranom razdoblju, kao i pad izvoza ugljena. 


A Tonći ŠITIN, Karakteristike gospodarskog stanja u Dalmaciji tridesetih godina 20. stoljeća, Radovi 
Filozofskog fakulteta u Zadru, sv. 33, Zadar, 1994., str. 183—196. 


% QU/GPŠ, br. 11450, kut. 434, 4. XI. 1933. 


9 OU/GPŠ, br. 12289, kut. 436, 26. XI. 1933., Dopis Javne berze rada iz Splita br. 659/33; Iz kredita za 
pomoć nezaposlenim radnicima odobrenjem Ministarstva za socijalnu politiku i narodno zdravlje 
doznačeno je 6.000 dinara kao jednokratna hitna pomoć (više: OU/KPŠ, br. 16198, kut. 435, 29. V. 1934.) 


i Narodni Straža, Šibenik, br. 11, 25. III. 1932., čl. "Šibenik — grad vječne učmalosti". 
1 PS/KSHS, 1929., str. 25. 

SI. 12. Stovarište Šipad 1933. godine. 


Tablica 11. Glavna izvozna roba šibenske luke od 1929. do 1934. godine. 


Izvoz robe po vrstama Ukupan 
Drvo Boksit Ugljen | Karbid | Celuloza promet 


251.680 
224.847 
194.086 
181.909 
178.306 
198.326 


Izvor: Pomorska statistika Kraljevine Srba, Hrvata i Slovenaca; Pomorska statistika 
Kraljevine Jugoslavije, 1929.—1934. 

Iz tabličnog prikaza može se uočiti da su izvozni rezultati u 1929. i 1930. godini 
pokazali stalnost, a veća nestabilnost primjećuje se u godinama krize, tijekom 1931. i 
1932. godine. Očigledan je izostanak izvoza karbida i celuloze u razdoblju od 1932. do 
1934. godine, koji spadaju među najznačajnije proizvode šibenske industrije. Podatci o 

izvozu drva, s obzirom na 1929. godinu, pokazuju u razdoblju od 1932. do 1934. godine 
stalno povećanje od oko 60%. Izvoz boksita je za isto razdoblje porastao oko 25%. Izvoz 
ugljena znatnije je podbacio, dijelom zbog smanjene proizvodnje, otkaza radnicima i 
zbog povećanja cijena prijevoza. Smanjenje izvoza ugljena u tom razdoblju iznosilo je 
oko 60%. Ukupni izvozni promet šibenske luke smanjio se s 257.680 tona, koliko je 
iznosio u 1929. godini, na 198.326 tona u 1934. godini, što je iznosilo 23%. To dokazuje 
da je, unatoč teškoj recesiji u doba najveće krize, lučki promet u životu grada i dalje 
zadržao značajnu ulogu. 

Grad je ipak zadržao redovite parobrodske veze na Jadranu, od kojih je izravnih i 
uzdužnih bilo 95. Putnički promet je i dalje održavalo poduzeće Jadranska plovidba iz 
Sušaka. Isto je parobrodarsko društvo održavalo i redovite inozemne veze za Drač, Krf, 
Patras, Mauru, Prevezu, Sti.Quarantu, Sv. Ivan Meduanski, Trst, Valonu, Veneciju i 
Zadar. Dubrovačka Oceanija A.D. povezivala je Šibenik s Alžirom, Casablancom, 
Maltom, Marseillom, Tangerom, Teneriffama i Tunisom. U gradu su postojale i agencije 
drugih brodarskih poduzeća kao: Societa di Navigazione Triestina Cosulich, Cunard 
Line, Societa di Navigazione "Puglia", S.A. Navigazione Zaratina, Societa di 
Navigazione Tripcovich, Hamburg America Linie, Jugoslavenski Lloyd i Messageries 
Maritimes, s vezama za Bordeaux, Dunquerque, London, Marseille i Rouen.!!? 

Lučke poslove provodilo je nekoliko radničkih zadruga i špediterskih tvrtki. 
Najteže poslove su obavljali lučki nosači (tzv. bremenari) kao fizička radna snaga ili kao 
pomoćni radnici na električnim dizalicama. Šibenska lučka «uzanca» predviđala je utovar 
ili istovar za brod koji bi pristao do 9 sati ujutro. Istom «uzancom» poslovi utovara ili 
istovara obavljani su poslije podne istog dana, a svi brodovi koji bi pristali u luku do 18 
sati, započinjali bi transportne radnje ujutro sljedećega dana.''* Dnevna količina utovara i 
istovara bila je određena po grotlu broda: za drvo u jedrenjake — 65 m? ili za parobrode — 
do 100 m; za celulozu u omotima za jedrenjake — do 50 tona, a za parobrode do 90 tona; 
za ugljen u jedrenjake — do 50 tona, a za parobrode 100-120 tona. Brodovima u 
poslovima utovara i istovara sredstva su načelno davana besplatno, dok su na operativnoj 
obali prednost imali parobrodi. ls 

Luka je imala 66.400 m“ korisne površine, od čega dio uređene obale za 
operativne svrhe. 


12 PG/KSHS, 1929., str. 211-212. 
113 Tdem, str. 214. 
114... 

Ibidem. 


617 


M. BLAŽEVIĆ, Prilog za povijest lučko-trgovačkog i željezničkog prometa Šibenika od 1921. do 1941. godine, 
Rad. Zavoda povij. znan. HAZU Zadru, sv. 49/2007., str. 583-643. 


Tablica 12. Operativne površine i drugi podatci šibenskih obala u 1929. godini. 

Dužina želje. 

površina . kolosijeka 
namjena 


(m*) u izvan 
funkciji funkcije 


Operativna obala 


Obala u Docu bracere 
Obala pred 
ribarnicom 

Obala od stare lučke 
zgrade do gata Bogić 


bracere 


parobrod 


Gat Bogić parobrod 


jedrenjaci 
parobrod 
jedrenjaci 
parobrod 
jedrenjaci 
parobrod 
Obala Steinbeis jedrenjaci 
(Šipad) parobrod 

Obala SUFID I Novi jedrenjaci 
parobrod 
jedrenjaci 
parobrod 


Obala Makale 


Obala Vrulje 


Obala Ugljenara 


Obala SUFID II Sud 


Izvor: Pomorska statistika Kraljevine Srba, Hrvata i Slovenaca, 1929., str. 216-217. 


Šibenska luka je 1929. godine po operativnoj površini druga luka Kraljevine 
Jugoslavije — s 9 pristaništa i 1 gatom i dužinom od 1.553 m operativne obale. Jedino je 
Sušak imao veću operativnu obalu, dugu 1.898 m, dok je Split na 10 pristaništa imao 
1.451 m uređene operativne obale. Po dužini željezničkog kolosijeka u luci Šibenik je, s 
1.500 m, bio daleko ispred Splita (838 m) i Sušaka (700 m). Luka je opskrbljena s 
jednom nepomičnom i pet pomičnih dizalica kapaciteta 500—1.500 kg. Dizalice su 
posjedovale tvrtke Monte Promina, SUFID i stovarište Šipad, s pomakom radne uporabe 
0d 270-400 m na lučkom željezničkom kolosijeku.!!> 

U prometu brodova 1929. godine registrirano je 7.234 uplovljavanja i 
isplovljivanja s tonažom od 1.141.000 NRT. Od tog broja samo iz talijanskih luka i 
prema istima prometovalo je ukupno 1.657 brodova sa 617652 NRT, što je iznosilo 54% 


15 PG/KSHS, 1929., str. 219; PS/KSHS, 1929., str. 18—19. 

ukupnog prometa. Od ostalih europskih zemalja u prometu brodova kroz luku za istu 
godinu bilježe se brodovi Francuske, s 14.458 NRT i Engleske, s tonažom od 13.850 
NRT. Ostali promet odnosi se na obalno-vezni putnički i lokalnu plovidbu srednjih i 
malih jedrenjaka i parobroda.''“ Za razdoblje do 1933. godine oscilacije u prometu su 
neznatne s obzirom na 1929. godinu. Italija je 1 dalje zadržala prvenstvo u uplovu i 
ispovu brodova sa 685.196 NRT ili 63%.!'7 

Prema statistici iz 1933. godine Šibenik ne posjeduje brodove duge i velike obalne 
plovidbe. U maloj obalnoj plovidbi registrirano je 14 brodova sa 736 tona nosivosti i 103 
aktivna pomorska djelatnika. Inače je Pomorski okrug Šibenik, koji je bio u nadležnosti 
Lučke kapetanije I. reda, uključivao veći dio priobalnih i otočnih mjesta sjeverne 
Dalmacije. Tada je bilo registrirano 3.269 plovila male obalne plovidbe ukupne tonaže od 
10.200 tona, 9.295 članova posade i 5.637 KS pogona. Većina tog brodovlja, osim sa 
šibenskog područja, potjecala je ponajviše s područja oko Zadra i njegova priobalja, kao i 
širega područja do otoka Raba, te Starigrada i Tribnja pod Velebitom.!'? 

Lučki promet u Šibeniku u doba izlaska iz gospodarske krize bio je opterećen 
dodatnim podvozima sa željezničkim pristojbama za promet koji se obavljao preko obalnog 
željezničkog kolosijeka u brodove. Taj je promet 1934. godine iznosio blizu 120.000 tona 
te je posrednička tvrtka Lušić i drug radi oslobađanja od podvoznih nameta namjeravala 
otvoriti novo Šibenik pristanište, da bi se otklonila konkurencija drugih jadranskih izvoznih 
luka. Novo pristanište nije bilo otvoreno, a razina olakšica bila je usklađena odlukom o 
smanjenju pristojbi. !!? 

Budući da do 1934. godine nije bila započeta izgradnja Unske pruge, Trgovačko- 
industrijska komora u Splitu poduzima novu akciju oko ubrzanja rješavanja ovog pitanja. 
Odlukom predsjednika Kraljevske vlade od 28. kolovoza 1931. godine odobrena je 
spojnica Bihać — Knin dolinom rijeke Une i Butišnjice. Ta je odluka imala snagu 
obvezujućeg zakona. !?“ Intervencijom iz Splita željelo se izbjeći da navedena željeznička 
trasa ne promijeni pravac nepogodnijim terenom preko Zrmanje. Unska pruga je jedan od 
prvih pokušaja prometne politike Kraljevine Jugoslavije čijom je izgradnjom poticano 
ubrzano osnivanje privredne «Male Antante». Na taj način država bi se okoristila izvozom 


5 PS/KSHS, 1929., str. 18-19. 

1 Pomorska statistika Kraljevine Jugoslavije, (dalje: PS/K]J), 1934., str. 18—19. 

15 Pomorski godišnjak Kraljevine Jugoslavije, (dalje: SG/K)J), 1933., Statistika trgovačke mornarice po 
lukama pripadnosti, str. 200-205. 

si OU/GPŠ, br. 9760, kut. 435, 21. IX. 1934., Dopis Međunarodne otpreme Lušić i drug iz Šibenika tarifnom 
odjelu Ministarstva saobraćaja. 

2 OU/GPŠ, br. 4167, kut. 435, 25. IV. 1934., Dopis Trgovačko-industrijske komore u Splitu br. 1127/3, 21. 
IV. 1934. 

iz Čehoslovačke i Rumunjske preko najrentabilnijeg i najbržeg željezničkog izlaza na 
jadranske luke.'?! 

Kraljevina Jugoslavija imala je u to vrijeme privredne veze sa 76 država, od čega 
je izvozni promet prema Engleskoj, Grčkoj, Italiji, Egiptu i SAD-u iznosio više od 40% 
ukupnog izvoza. Uvoz je bio orijentiran na raznu kolonijalnu robu: pamuk, vunu i vunene 
proizvode, te raznu tvorničku robu. Drvo je prednjačilo u izvozu svih luka, a u Šibeniku 
je bio najznačajniji izvozni artikl. Udjel Šibenika u izvozu iskazan je u priloženim 
tablicama, gdje se očituju rude i drvo kao konstante dugogodišnjeg izvoza kroz šibensku 
luku. 

Istodobno se u luci dovršavala izgradnja pristaništa na predjelu Vrulje, u nastavku 
tzv. Makaline obale, prema uvali Dobrik. Taj su dio luke pomorske vlasti u Splitu tada i 
predale na uporabu, iako još nisu bili završeni željeznički kolosij eci.!?? 

Šibensko Udruženje tražilo je hitno uređenje dugo godina zapuštene drvene obale 
od hotela Krka do zgrade Lučke kapetanije. Ta je obala bila nestručno nasuta te je 
potonula do te razine da nije omogućavala pomorski promet i pristajanje brodova male 
obalne plovidbe i parobroda. Prijedlog je sadržavao potrebu financijske pomoći oko 
poslova rekonstrukcije u visini od 2,5 milijuna dinara, a sredstva za dovršenje osigurala 
bi se iz proračuna za sljedeću 1935. godinu.“ 


ZNAČAJ LUKE I PROMETNIH FUNKCIJA ŠIBENIKA U RAZDOBLJU POSTUPNOG 
GOSPODARSKOG OPORAVKA OD 1935. DO 1938. GODINE 


Opće političke prilike od početka 1935. godine pogodovale su onom dijelu 
građanstva koje je povratkom M. Kožula na listu Jugoslavenske nacionalne stranke vidio 
napredak šibenskoga gospodarstva. Pristalice predsjednika vlade B. Jeftića sa 60% 
glasova pobijedile su u Šibeniku, a "nevjerni" Kožul, koristeći političke nesuglasice u 
Beogradu, postaje ministar građevina u vladi Milana Stojadinovića. 

Regulacija gradskog prometa, obnova putne mreže, izgradnja zgrade gimnazije, 
uređenje gradskog Splitskog puta na obali i druge aktivnosti okarakterizirale su 
višegodišnje zalaganje M. Kožula u korist Šibenika. Do 1939. godine, režimu uglavnom 
odani gradski načelnici karakteristika su šibenske političke scene, koju su obilježile 
stranačke borbe između pristalica Hrvatske seljačke stranke, Jugoslavenske nacionalne 
stranke i Jugoslavenske radikalne zajednice (M. Bačinić i S. Grubišić). Od kolovoza 
1939. godine rukovođenje grada i lokalnu samoupravu preuzimaju predstavnici Hrvatske 


a Ibidem; S namjerom je bio upoznat ministar prometa S. Milosaljenić koji se od 1926. godine s Udruženjem 
iz Šibenika, Komorom iz Splita i predstavnicima Vrbaške banovine u razdoblju od 1926. do 1936. godine 
borio za taj željeznički pravac. 

e Jadranska straža, Split, br. 2, 1936., čl. Ivo Kovačević: "Učešće Jadrana u našoj privredi", str. 47. 

"5 UTIO, br. 873, kut. 11, 22. IV. 1934. 

124 ,,. 

Ibidem. 

seljačke stranke preko postavljenih privremenih općinskih povjerenika (T. Bumber i D. 
Vidović), a potvrđenih od strane bana Banovine Hrvatske. !“ 

U okviru takvih lokalnih političkih prilika pokušavala je općinska vlast u 
određenim komunalnim pitanjima i ponekim zajmovima rješavati nagomilane probleme 
iz prethodnog razdoblja. U razdoblju od 1932. do 1938. godine općenito je opala razina 
investicija u željezničkom prometu, a jednako tako i u poboljšanju lučkih kapaciteta. 
Oskudica novca i nedostatak promišljene investicijsko-kreditne politike u razdoblju do 
1936. godine bila je karakteristika toga vremena u Šibeniku. 

U pomorskim poslovima to se naročito osjećalo u razdoblju gospodarske krize 
između 1928 i 1933. godine. Jedinu je pogodnost brodarstvu i linijskoj plovidbi davala 
država preko odgovarajućih državnih subvencija, ali je na taj način privatni kapital dobio 
monopol s obzirom na državne željeznice. U pomorstvu se to posebno osjetilo 
smanjenjem obalne plovidbe (kabotaža) koja je na prostoru Jadrana, uzimajući njegove 
geografske specifičnosti, imalo priliku za značajniji razvoj. 

Kapital koji je bio koncentriran u Beogradu i Zagrebu nije, nažalost, pokazivao 
interes za veće ulaganje u pomorski sektor i brodarstvo, kao ni za podizanje razine 
vanjske trgovine.“ Jedino je na lokalnom planu razina investicija od 1935. godine, kao 
dio državne potpore, na pomorskom dobru nešto porasla tako da je, osim u Šibeniku, 
Splitu, Sušaku i Dubrovniku, do 1941. godine investirano i u obalnu infrastrukturu nekih 
manjih središta Dalmacije. 

U razdoblju postupne konsolidacije pomorskog prometa Općina Šibenik uređuje i 
pravne odnose prema korisnicama prostora na lučkom stovarištu. Tako je Adria Bauxit 
rud. i ind. d. d. iz Drniša bila u obvezi, radi korištenja stovarišne površine,“ plaćati 
općinskoj blagajni dnevni iznos od 1 dinara po metru stovarišne površine. Od listopada 
1937. godine ista tvrtka plaća godišnji najam od 60.000 dinara. !?* 

Konkurencija je često uzrokovala nesmiljenu borbu za korištene općinskog 
zemljišta u šibenskoj luci. Na mjestu Vrulje ugljen se pretežno iskrcavao za ukrcaj pri 
izvozu. Najveći je korisnik, osim tvrtke Adria Bauxit, bila tvrtka Lušić i drug. U svim 
slučajevima općinske vlasti su ubirale naknadu za korištenje općinskog zemljišta koja je 
kao tzv. općinska daća bila jedna od stalnih stavki gradskog proračuna. 

Prometne neprilike koje su se nagomilavale desetljećima samo su dodatno 
pogoršale opće socijalno i gospodarsko stanje u Šibeniku. U travnju 1935. godine 
šibensko Udruženje upućuje predstavku Ministarstva trgovine pitanje izvoza žitarica i 
raznih stočarskih proizvoda preko šibenske luke.'*“ Budući da su primorski krajevi bili 


125 1, MATKOVIĆ, 1972., str. 280-281. 

126 M, MIRKOVIĆ, 1950., str. 134-137. 

127 OU/GPŠ, b.b., kut. 435, 23. XI. 1934. 

125 GU/GPŠ, br. 10824, kut. 435, 22. X. 1934. 
125 OU/GPŠ, br. 11872, kut. 435, 16. XI. 1934. 
13% OU/GPŠ, br. 8999, kut. 437, 13. IV. 1935. 

nepogodni za veću poljoprivrednu proizvodnju, zahtijevalo se od nadležnog ministarstva 
provođenje tarifne politike koja bi vodila više računa o interesima primorskih krajeva. 

"Šibenik i njegovoj bližoj i daljoj okolici daleko je od većeg zamašaja i značaja 
omogućenje jačeg prometa robom. Pojačanjem robnog prometa osnažila bi se naša 
trgovina i podigao i oživio rad u luci, pa bi znatan broj besposlenih radnika i siromašnih 
seljaka došao do rada i zarade." Uspoređujući snažniji promet stranih i naših luka, tražilo 
se da "naše primorske luke koje ni u kojem pogledu ne zaostaju iza onih preko kojih mi 
danas izvozimo, doživljavaju obratno. Revizijom tarifnih robnih stavova u korist domaćih 
luka, dao bi se svratiti promet žitarica i produkata na iste i tako djelomično riješio problem 
pasiviteta jadranske ekonomske zone." Šibenik je u biti zahtijevao osiguranje izvoza do 300 
tona žitarica po sniženoj robnoj tarifi budući da je ista stavka za grad bila od kapitalne 
važnosti za poboljšanje gospodarskog i socijalnog stanja. 3! 

Pismo je bilo intervencija protiv monopola jednog parobrodarskog društva na štetu 
slobodnog tržišnog natjecanja za koje su i Split i Šibenik bili zainteresirani. Oba su grada 
dobila povlasticu na način da je vozarina, koja je izračunata po osnovi jediničnih stavova za 
Sušak, prenesena i na te luke. Kada bi razmaci bili duži, ne bi te luke primale ni uredbom 
utvrđenih 20 para po toni i po prijeđenom kilometru. Prednost Sušaka očitovala su u 
postojanju uređenih magazina za poljoprivredne proizvode, što u to vrijeme Split i Šibenik 
nisu imali. Od tada započinje i inicijativa za nova skladišta i uređenje novih obala za 
prihvat lučkog transporta u Šibeniku. !“ 

Uređenje lučke obale na položaju Dobrik vezuje se uz nastojanje oko uređenja 
lučkog stovarišta za normalno prometovanje željezničkih vagona. U drugoj polovini 1935. 
godine na industrijskoj pruzi Drniš-Velušić, kao i u pravcu Šibenika tovareno je prosječno i 
do 100 željezničkih vagona boksitne rudače dnevno. Stovarište na obali, u dužini od 1.189 
m, kao krajnja točka željezničkog kolosijeka bilo je u vlasništvu željezničke stanice, dok je 
2.400 m? stovarišnog prostora bilo unajmljeno. Ostalih 3.500 m“ na Vruljama bilo je u 
vlasništvu općine Šibenik i iznajmljeno u obliku koncesija lučkim posrednicima. ne 

Uređenje obale, stovarišta 1 skladišta bilo je od osobite važnosti od 1935. godine 
kada su započeti projekti oko izgradnje tvornice aluminija na Lozovcu pokraj Šibenika. Od 
druge polovice 1935. godine Udruženje u Šibeniku i Komora u Splitu naglašavaju potrebu 
za vezu Unske pruge "s Knina na Bihać, kako bi se očuvalo njeno značenje jedne 
prvorazredne saobraćajne arterije, bez kompromitovanja sa traženjem eventualne solucije 


s OU/GPŠ, b.b., kut. 438, 1935., Pisma Grge Anđelinovića predsjedniku Kraljevske vlade i predsjedniku 
Općine Šibenik dr. Slavku Grubišiću. 
152 OU/GPŠ, br. 12446, kut. 435, 18. XII. 1934. 


12 UTIO, br. 1312/35, kut. 13, 11. XI. 1935.; U najam je izdan dio lučkog prostora od uvale Vrulje prema 
uvali Dobrik u vlasništvu Direkcije pomorskog saobraćaja u površini od 4.000 m'. 

na Zrmanju, koja bi neminovno umanjila važnost te veze i koja u našim krajevima uživa 
nepodijeljeno mišljenje jedne nepouzdane tačke koju svakako treba izbjeći." m 

Bez ove inicijative primorske luke ne bi imale značajniju ulogu u gospodarskom 
životu zemlje, niti bi bile u stanju razviti svoj strateško-pomorski i prometni značaj. S tim 
u vezi su trgovački krugovi Šibenika i Splita intervenirali kod ministra prometa dr. M. 
Spahe, s nadom "da će Kraljevska Vlada ispuniti zakonsku obvezu koju je preuzela 
najprije zakonom o Bleerovom zajmu 1922., zatim uredbom 14. svibnja 1927., a napokon 
zajmom za gradnju željeznica, od kojih se neke već grade, a Unska pruga još uvijek čeka 
na konačnu odluku, što naravno u našim krajevima izaziva shvatljivu potištenost. AI 
konačnici je Gradsko poglavarstvo u Šibeniku odustalo od pravca prema Zrmanji i 
podržalo unsku varijantu pruge. /* 

Za razvoj lučkog industrijskog bazena u Šibeniku bila je potrebna hitna regulacija 
pristanišne obale, osobito na pravcu od gata pred hotelom Krka do ribarnice i gradskog 
predjela Dolac. Na ovom dijelu u dužini od nekoliko stotina metara ostala je neuređena 
obala bez paralelne prometne komunikacije. Trebalo je izgraditi obalu koja bi odgovarala 
uvjetima prometa, koji nije bio niti osobit, niti kvalitetno reguliran." Od 1936. godine u 
planu je bilo usmjeravanje dijela cestovnog prometa s pravca Benkovac-Skradin-Šibenik- 
Trogir-Split na pravac koji je preko Biograda n/m 1 Vodica bio usmjeren prema trajektu 
Martinska-Dolac u šibenskoj luci. 

Ceste koje su izgrađivane u ranijem razdoblju za vrijeme austrijske uprave, nova 
je vlast donekle i dobro održavala te su služile provođenju strateških ciljeva tadašnje 
državne politike. U razdoblju od 1922. do 1930. godine izgrađene su i nove ceste, bilo iz 
gospodarskih ili iz propagandno-turističkih razloga. Većina cesta izgrađivana je 
sjevernije od Šibenika, a cesta Biograd-Vodice-Šibenik u dužini od 50 kilometara 
izražena je kao dio buduće Jadranske turističke ceste.!?* 


ia OU/GPŠ, br. 13748, kut. 438, 6. XI. 1935.; Za određivanje i provođenje Uredbe o općem državnom planu 
za gradnju željeznica šibenski i splitski gospodarstvenici i čelnici općinskih uprava usmjerili su svoj 
lobistički rad prema ministrima: dr. Grgi Anđelinoviću, dr. Ivanu Majstoroviću i dr. Urošu Desnici iz 
Splita, dr. Niki Novakoviću, narodnom poslaniku iz Knina i ing. Anti Šakiću. 

i OU/GPŠ, br. 3085/2, kut. 438, 28. X. 1935., Dopis Trgovačko-industrijske komore u Splitu Gradskom 
poglavarstvu Šibenika o predstavki upućenoj ministru prometa dr. Mehmedu Spahi. 

2 OU/GPŠ, br. 137118/35, kut. 438, 6. XI. 1935., Dopis Gradskog poglavarstva dr. Grgi Anđelinoviću i dr. 
Ivanu Majstoroviću; cilj ove akcije bio je pridobivanje predsjednika Kraljevske vlade dr. Milana 
Stojadinovića za projekt Unske pruge. 

M OU/GPŠ, br. 1300/36, kut. 440, 21. I. 1936., Podnesak Ministarstvu saobraćaja — Odjeljenje za pomorstvo. 
138 Herman NEŽIĆ, Ceste u Dalmaciji, Zbornik Društva inženjera i tehničara u Splitu, Split,1958., str. 303. 

SI. 13. Nacrt skele za automobilski promet Martinska-Dolac u šibenskoj luci. 


Radovi na obali započeli su prije 1936. godine kada je dio pristaništa nasut da bi 
se ispravile pojedine krivine s obzirom na zacrtani pravac gradnje. Zbog pomanjkanja 
kreditnih sredstava radovi su obustavljeni "tako da je šibenska predgradska obala do 
danas zadržala svoj žalostan i neugledan izgled."'** Ipak su razlozi dovršenja Jadranske 
turističke ceste potakli akciju da se obala "hitno izgradi budući na neki način sačinjava 
dio toga puta.""*“ Akcija je bila povezana uz tada dovršeno reguliranje prometa u gradu i 
rekonstrukciju banovinskog puta kroz grad koji se kao dio planirane komunalne politike 
provodio tih godina. 

Bez izgradnje šibenske obale grad od nove turističke ceste ne bi imao nikakvih 
koristi "kada se znade da je Šibenik središnja tranzitna stanica prometa stranaca za 
Sjevernu Dalmaciju, onda bi od tog nedostatka trpjeli svi ostali naši krajevi, koji baš od 
turističkog puta očekuju znatne koristi i bolje dane."“' Obala nije odgovarala niti 


ni OU/GPŠ, br. 1300/36, kut. 440, 21. I. 1936., Podnesak Ministarstvu saobraćaja — Odjeljenje za pomorstvo. 


iu Ibidem; Prema nacrtima bilo je očigledno da je širina obalnog prostora bila nedostatna za šibenske prilike 
i jerje na mjestima središnjeg dijela obale iznosio 3-4 m širine od ruba obale do prvih zgrada. 
Ibidem. 

minimumu potreba kolnog putničkog prometa, a još manje pomorskog, niti se moglo 
očekivati da bi u takvom stanju bila sposobna odgovarati prometu po završetku obalnog 
turističkog pravca. 

Budući da se promet usporavao prirodnim preprekama kod Skradina i u šibenskoj 
luci na pravcu Martinska-Dolac, to je zahtijevalo uređenje ceste od Vodica do Martinske, 
kao i provođenje komunalnih poslova cestovne infrastrukture u gradu. Tijekom 1936. 
godine izgrađen je čitav niz novih zgrada, državnom potporom dovršena je zgrada Realne 
gimnazije za 6,5 milijuna dinara te zgrada Carinarnice u vrijednosti od 2,6 milijuna 
dinara.'“* Regulacijom obale ispred nove i stare carinarnice nivelirana je razina 
željezničkih tračnica izradom od granitnih kocaka. Uređenjem Splitskog puta i puta M. 
Tyrša kroz grad, troškom u iznosu od 870.000 dinara, reguliran je obalni promet. Na taj 
način grad je dobio lakšu prometno-trgovačku protočnost u obalnom dijelu.!# 


SI. 14. Zapadni dio šibenskog pristaništa od hotela Krka do ribarnice 1935. godine. 


14? Narodna Tribuna, Šibenik, br. 468, 14. 1. 1937., čl. "Građevna djelatnost u Šibeniku u prošloj godini". 

“a Idem, čl. "Regulacija obale"; Početak uređenja ceste Vodice — Martinska i održavanje trajektne linije u 
šibenskom zaljevu počinje sredinom 19. stoljeća, ali je tek 1893. godine Općina Vodice uredila put za 
Martinsku do granice s Općinom Šibenik koja je dalje nastavila radove (više: OU/GPS, br. 3735, kut. 344, 
8. VIII. 1893.). 


625 


M. BLAŽEVIĆ, Prilog za povijest lučko-trgovačkog i željezničkog prometa Šibenika od 1921. do 1941. godine, 
Rad. Zavoda povij. znan. HAZU Zadru, sv. 49/2007., str. 583-643. 


Šibensko Udruženje 1936. godine, poslije odluke Uprave pomorskog i riječnog 
saobraćaja pri Ministarstvu saobraćaja pokreće inicijativu za daljnje uređenje gradskog i 
lučkog pristaništa. 1“ Cilj te inicijative je bilo povezivanje Turističkog puta preko 
šibenske luke, a koristi bi "imala ne samo ova najveća i po svom geografskom položaju 
najvažnija luka cijelog našeg Jadrana, nego i cijela sjeverna Dalmacija trajnu i 
neprocjenjivu ekonomsku korist. To vas najljepše molimo gosp. Ministre, da svojim 
autoritetom kao poslanik ovog kraja i kao član Kraljevske Vlade poduprete izvađanje 
ovog plana, jer će se time istodobno pružiti mogućnost zarade hiljadama nezaposlenih 
siromaha, koji uslijed sveopće privredne krize a osobito u ovom dijelu našeg primorja 
preteško stradaju sa svojim porodicama radi nestašice rada i inih izvoza za uzdržavanje 
života." 

Konferencija u vezi gradske obale i prometa održana je 18. travnja 1936. godine. 
Na njoj su, osim gradskih čelnika, sudjelovali i predstavnici Generalne direkcije 
željeznica, upravnici pomorskog i riječnog prometa, privrednici Šibenika i ministar 
prometa Marko Kožul.'““ Predložena je varijanta konačnog uređenja pristanište obale 
ravnom linijom od gata Krka do Lučke peljarnice. Financijska sredstva predviđena su iz 
programa za izgradnju primorskih luka. Na sjednici Gradskog poglavarstva predsjednik 
istog Marko Bačinić potvrdio je odobrenje dodatnih 2 milijuna dinara za izgradnju dijela 
istočne lučko-operativne obale od Dobrika prema Rogaču, kao nadoknadu za pravac od 
ribarnice do gradskog predjela Dolac. "Ovu soluciju diktiraju važni privredni i trgovinski 
razlozi, budući bi se na taj način dobili novi prostori otvorenih stovarišta, potrebnih za 
utovar i istovar glomazna robe. S 

Planom je predviđena izgradnja pristaništa za skelu koja bi automobilski promet 
regulirala od Martinske do gradske obale u blizini ribarnice, kao i podizanje razine 
pristanišne skele na visinu 1,4 m nadmorske visine. Općinska uprava obvezala se na 
nabavu materijala, podmirivanje troškova transporta i radne snage, kao i sve troškove oko 
dijela zgrada koje su trebale biti uklonjene na obali.“ Projektom je predviđena izgradnja 
novog putničkog kolodvora na položaju Draga, neposredno uz obalu koju je koristilo 
društvo Monte Promina i na kojem je dijelu već bio izgrađen obalni željeznički 
kolosijek.“ 

Ova akcija je bila usklađena s aktivnošću Udruženja čiji su predstavnici o istoj 
izvješćivali na sjednicama Trgovačko-industrijske komore u Splitu tijekom 1937. godine. 
Ona je bila dio šire orijentacije na pomorsko-prometne, gospodarske i turističke 
potencijale čitavog primorja s ciljem unapređenja pomorstva specijalizacijom poslova 


144 UTIO, br. 451/36, kut. 17, 7. TV. 1936. 

"55 Ibidem. 

u Narodna Tribuna, Šibenik, br. 359, 21. IV. 1936., čl. "Konferencija za izgradnju šibenske obale". 

147 Tbidem. 

14 Tbidem. 

oi Narodna Tribuna, Šibenik, br. 467, 17. XII. 1937., čl. "Veliki plan turističkih radova za Šibenik i okolicu". 

lokalne uprave. U travnju 1937. godine Komora u Splitu donosi rezoluciju koja kao 
imperativ razvoja pretpostavlja u dalmatinskim lukama, a osobito u Splitu i Šibeniku i 
njihovom širem zaleđu, izgradnju mreže lokalnih putova, kao i ubrzano dovršenje 
primorske Turističke ceste.“ Posebno je potenciran cestovni pravac Split-Trogir kao 
poveznica za Šibenik, a ujedno i cesta Split-Sarajevo koja je projektirana kao 
nadomjestak za neostvarenu željezničku vezu. 

Opći cilj trgovačkih stremljenja poduziman je s ciljem liberalizacije vanjske 
trgovine i provedbe sustava potpune trgovačke slobode uklanjanjem neefikasnih 
klirinških sporazuma. Na globalnom planu za dalmatinsko gospodarstvo taj trend 
podrazumijeva ukidanje taksi na izvoz boksita i cementa kao glavnih izvoznih stavki 
Šibenika i Splita, kao i državne subvencije za izvoz vina i buhača, čiji je izvoz sa 
šibenskog područja bio najznačajniji u Primorskoj banovini. '*' Rezultat takve politike 
bilo je unapređenje komunalne infrastrukture. 

U odnosu na Split koji je ostvarivao 30 milijuna, Sušak 18 milijuna i Dubrovnik 
14 milijuna dinara proračunskih prihoda, Šibenik je u razdoblju ubrzanog komunalnog 
razvoja prihodovao znatno manje, te je državna pomoć u komunalnoj politici (ceste, 
obala, tvornica aluminija, vodovod) bila u to vrijeme od znatne koristi. '** U cilju općeg 
poboljšanja željezničkog prometa Ministarstvo građevina 1936. godine pokreće projekt 
Zagorskog vodovoda tehničkim rješenjima preuzimanja vode s ušća rijeke Čikole u Krku 
i preusmjeravanjem posebnim vodovodnim ogrankom za Drniš i istočnim ogrankom za 
Unešić i Perković.!?? 

Izmijenjeni Zakon o gradskim općinama bio je od velike važnosti za unificiranje 
komunalnog zakonodavstva koje je gradskim općinama dalo široki dijapazon djelovanja. 
Šibenik je u razdoblju postupnog oporavka, poslije 1933. godine, dobivao više poticaja 
kroz prijedloge stručnih komunalnih foruma (Savez gradova) uvodeći modernu radnu 
samoupravu, postupno gubeći isključivi upravno-politički značaj. Gradovi koji su u to 


Do Tribuna, Šibenik, br. 98, 29. IV. 1937., čl. "Potrebe primorske privrede iznete na sednici veća Trgovinsko- 
industrijske komore u Splitu". 


151 Poidem. 


<a Tribuna, Šibenik, br. 102, 7. V. 1937., čl. "Pitanje dalekosežnosti važnosti o kojem ovisi normalni razvoj 
Šibenika i dobro shvaćeni interesi gradske samouprave". 


ki ribuna, Šibenik, br. 218, 1. X. 1937., čl. "Zagorski vodovod, njegov ekonomski, socijalni i politički 
značaj"; Vodovod je opskrbljivao 28 sela drniške, trogirske i šibenske općine sa 17.457 stanovnika. Temelji 
vodovoda postavljeni su 3. listopada 1937. godine zaslugom dr. Marka Kožula, ministra građevina. 
Kapacitet vodovoda čije se dovršenje usporilo i nastavilo u razdoblju nakon 1941. godine, bio je 2.230 m? 
vode dnevno, od čega su potrebe željeznice u prometnog funkciji odnosile 1.400 m?. Na vodovod je 
utrošeno 21.225.000 dinara. Otvaranju radova prisustvovali su brojni uzvanici Šibenika, Splita i Knina na 
čelu s banom Primorske banovine, dr. Josipom Jablanivićem, načelnikom Općine Šibenik Markom 
Bačinićem i biskupom šibenskim, dr. Jerolimom Miletom. Dr. Marko Kožul bio je jedan od rijetkih 
Šibenčana koji se kroz čitav niz godina permanentno borio za interes grada, naročito na poslovima 
komunalne infrastrukture. 

vrijeme uspjeli srediti financijske prilike, bili su uspješniji, budući da je vrijedilo načelo 
zdrave financijske politike kao osnova uspješne komunalne djelatnosti. 


SI. 15. Nacrt podjele stovarišne površine na pristaništu Dobrik u Šibeniku, 1937. godina. 


Poboljšanje prometa u gradu i lučkom pristaništu podiglo je pomorsku važnost 
šibenske luke koja se od 1936. godine osjetila povećanjem industrijske aktivnosti u gradu 
i okolini.'** Od 1936. godine na novom gatu Vrulje tranzitni je promet sve življi i 
obimniji. Većina stovarišnih površina zauzeta je od strane trgovačkih posrednika i 
otpremača, a prednost u pomorskim poslovima, po odluci Direkcije pomorskog 
saobraćaja u Splitu, imali su proizvođači - izvoznici, od kojih je međunarodna otprema 
Lušić i drug iz Šibenika bila najaktivnija. !?? 

Preuređena luka s pristaništem Vrulje pružala je nove poticaje za povećanje 
lučkog prometa. Tvrtka Adria-Bauxit koristila je 2.285 m“ otvorenog stovarišta kod 
zgrade nove carinarnice, a tvrtka Monte Promina 1.983 m“ otvorenog stovarišta na 
obalnom prostoru između tzv. Šupukove mlinice i novog stovarišta Vrulje. Stovarište 
Vrulje podijeljeno je u sedam zona, od čega tvrtka Kontinental boksit koristi 2.002 m“, a 
privatno otpremništvo Lušić i drug 2413 m“, na dvama stovarišnim mjestima. 2“ 


154 Pvibuna, Šibenik, br. 102, 7. V. 1937. 

155 UTIO, br. 1741/36, kut. 18, 4. XI. 1936. 

'* Državni arhiv Zadar, Arhivski centar Šibenik, arhivski fond: Građevinsko-tehnički spisi, (dalje: GTS), 
Nacrt obalne stanice i novog pristana Vrulje, Šibenik, stanje 25. II. 1937. 

Tablica 13. Promet robe u Šibeniku u 1935. godini. 


Ukupno (t) 
27.973 242.416 270.038 


Izvor: Pomorska statistika Kraljevine Jugoslavije, 1935, str. 24-25. 


Tablica 14. Promet robe preko šibenske luke sa inozemstvom u 1935. godini. 


parobrodom jedrenjakom 
uvoz izvoz uvoz izvoz 


4.585 223.936 13.613 


Izvor: Pomorska statistika Kraljevine Jugoslavije, 1935., str. 24—25. 


Vidljivo je da se promet nije primakao brojci od 300.000 tona. Od ukupnog 
prometa gotovo 90% ostvareno je izvozom u inozemstvo, koji su ostvarili parobrodi s 
oko 83% ukupne prevezene robe. Statistika ukupnog prometa brodova domaće zastave za 
1935. godinu pokazuje da je Šibenik zadržao važnost tranzitno-putničke luke. 


Tablica 15. Pregled prometa brodova domaće zastave u Šibeniku u 1935. godini. 


doputovalo 


3.827 637.171 3.840 641.975 


Izvor: Pomorska statistika Kraljevine Jugoslavije, 1935., str. 18—19. 


Tablica 16. Pregled prometa brodova domaće zastave po vrstama u Šibeniku u 1935. godini. 


prodat slobodna plovidba 


doputovalo 546 20.000 2.340 476.948 941 140.223 
otputovalo 546 20.000 2.354 483.998 940 137.997 


Izvor: Pomorska statistika Kraljevine Jugoslavije, 1935., str. 24—25. 


Od vremena povećane gospodarske aktivnosti značajnije pada izvoz drva, ali se 
povećava izvoz boksitne rude, naročito od 1936. godine, kada je na Lozovcu podignuta 
tvornica aluminija i glinice. Od ostalih roba u izvozu, u razdoblju od 1935. do 1938. 
godine, prednjače gips 1 aluminij. 

Tablica 17. Glavne izvozne robe šibenske luke od 1935. do 1938 godine. 


Roba po vrstama (t) Ukupan 
drvo boksit ugljen karbid | celuloza promet 
88.750 270.038 


136.781 247.045 
69.520 265.505 
112.566 247.240 


Izvor: Pomorska statistika Kraljevine Jugoslavije, 1935.—1938. 


Tablica 18. Izvoz gipsa i aluminija preko šibenske luke od 1935. do 1938. godine. 


Izvor: Pomorska statistika Kraljevine Jugoslavije, 1935.—1938. 


Takseni prihodi luka za 1936. godinu iznosili su 7.874.143 dinara, od čega su Split 
u putničkom prometu i Sušak u trgovačkom prometu ostvarili oko 5,8 milijuna dinara 
prihoda. Šibenik je od lučkih taksa uprihodio samo 347.292 dinara.'*' Stoga se ukazala 
potreba za novom regulacijom željezničkog transporta i lučkog prometa podizanjem 
modernih pristaništa u Primorskoj banovini. Za sjeverno pristanište u Splitu bilo je 
predviđeno 22 milijuna dinara, a Šibeniku je odobreno 10 milijuna dinara za radove oko 
produženja pristaništa za putnički promet i pristaništa za trgovački promet, na prostoru 
Dobrika 1 uvale Rogač. Ta je inicijativa potaknuta zalaganjem vlade Milana 
Stojadinovića oko promptnog korištenja pomorskih resursa jadranskih luka u kontekstu 
politike približavanja Kraljevine Jugoslavije Italiji 1 Njemačkoj, kao 1 nastojanjima oko 
unapređenja turizma. !? 

Vladalo je mišljenje da su luke bile nedostatne za brži promet te ih je trebalo 
osuvremeniti zahtjevima modernog prometa kako bi "naše more postalo izvor trajnog 


u Jadranska Straža, Split, br. 6. VII. 1938., čl. "Potrebe Primorja". 
BE ribuna, Šibenik, br. 564, 31. XII. 1938., čl. "70 miljona dinara za podizanje modernih pristaništa na 
Primorju". 

blagostanja i napretka... Rad za naše more je eminentno patriotski rad, jer ako išta našoj 
državi daje osnovu za njezin procvat, daje u prvom redu more. A 

Može se zaključiti da je pomorska orijentacija državnih vlasti u Kraljevini SHS i 
Kraljevini Jugoslaviji izostala prema objektivnim i stvarnim mogućnostima, kao i 
potrebama koje je zahtijevao ukupan gospodarski razvoj. Izostanak značajnijih 
trgovačkih veza prema Italiji ograničio je luku u Šibeniku, kao i druge dalmatinske luke. 
Jednako je trpjela i Rijeka, budući da je talijanska pomorska orijentacija bila okrenuta 
prema Genovi i Livornu, prema tržištu sredozemnih zemalja i ostalih sjeverno-europskih 
luka. 

Kraljevina Jugoslavija u razdoblju do 1941. godine investirala je u lučku 
infrastrukturu na poslovima građevinske operative svega 125 milijuna dinara. Ta 
činjenica ponajbolje ilustrira zašto je tehnička opremljenost šibenske, kao i drugih luka, 
bila nedostatna za značajnije povećanje lučkog prometa. Taj je iznos na lokalnom planu 
potreba bio dio od samo 11,2% ostvarenih potreba u pomorsko-lučkoj privredi. !“ 


SI. 16. Pristanište Vrulje uz novosagrađenu zgradu Carinarnice 1938. godine. 


LUČKO-PROMETNE FUNKCIJE U DOBA INDUSTRIJSKE OBNOVE OD 1938. DO 1941. GODINE 


U Šibeniku tih godina nema registriranih brodova duge plovidbe, niti je grad bio 
sjedište brodarskog društva. U velikoj obalnoj plovidbi 1939. godine bilježe se 3 
jedrenjaka s 878 bruto tonaže i 365 KS pogona. U maloj obalnoj plovidbi šibenski 


159 adranska Straža, Šibenik, br. 6. VII. 1938., čl. "Uređenje pomorskih luka". 
19 Ivo HEKMAN, Naše glavne jadranske luke, Zbornik Društva inženjera i tehničara u Splitu, Split, 1958., str. 
185. 

pomorski okrug broji 163 broda, ponajviše tipa kuter, bracera, loger, kao i 10 pijelega 1 
trabakula sa 4.381 bruto tonaže, 5.107 KS pogonske snage i 539 članova posade. !“' Po 
broju ribarica, lađa 1 čamaca okrug je s 3.407 prvi na Jadranu sa 7.245 bruto tonaže i 
9.704 članova posade, od toga broja 7.844 mornara i članova posade odnosilo se na 
ribarice, što je iznosilo gotovo 37% od svih 5 pomorskih okruga. !“ 

Šibenik u to vrijeme nije imao značajniju ulogu u lokalnom putničkom prometu i 
prometu stranaca. Veličina i kapacitet izgrađene obale jesno su odredili ulogu grada u 
tranzitu robnog izvoza. Do 1938. godine u luci je izgrađeno 11 obala za jedrenjake, 
redovite putničke pruge i slobodnu plovidbu. Dužina lučkog željezničkog kolosijeka 
iznosila je 2.900 m, dužina operativne obale 1.470 m, dok su ukupne lučke površine 
iznosile 66.400 m“ korisnog prostora. !* 

Usporedba s prometom u ostalim većim jadranskim lukama pokazuje da je 
Šibenik bez obzira na povećani promet zaostajao za ostalim gradovima u sveukupnom 
prometu. Iz priložene tablice uočljivo je da Split i Sušak prednjače u uvozu i izvozu te da 
je šibenski uvoz neznatan u odnosu na izvoz. Uvoz je porastao u 1939. godini, ali se 
izvoz smanjio zbog ratnih neprilika. 


Tablica 19. Usporedni prikaz prometa u šibenskoj luci s ostalim jadranskim lukama 
za 1939. godinu. 


bu Kraš po Ukupno Tuzemni Sveukupan 
1ZVoz i uvoz Promet (t) promet (t) 


Šibenik 28.581 168.821 197.402 221.917 


Sušak 179.915 319.670 499.585 568.142 
Split i 
Vranjic 


126.558 373.926 500.484 588.887 


nje I 105.264 248.519 353.783 389.233 


Sveukupni 

promet svih 

luka 526.264 1.366.737 1.893.011 464.756 2.357.767 
Kraljevine 

Jugoslavije 


Izvor: Državni arhiv Zadar, Arhivski centar Šibenik, arhivski fond: Kotarski narodni 
odbor Šibenik, Planovi i analize, M. MILAT, Prošireni seminar iz Međunarodne trgovine, 
Sibenik, 1955., str. 7—8. 


u PG/KJ, Trgovačka mornarica po pomorskim okruzima, 1939.—1940., str. 198-199. 
5? Ibidem. 
i Idem, str. 292. 

Nedostatak lučkih naprava i operativne obale, zatvorenog skladišnog prostora, kao 
1 izostanak suvremene lučke mehanizacije bili su ograničavajući čimbenici lučkog 
razvoja. Luka je teretila oko 650—750 tona robe po linearnom metru obale, dok je srednje 
normalo opterećenje iznosilo 600 tona.'“* Budući da je na neizgrađenom prostoru luke u 
pravcu Dobrik-Rogač-Šipad bilo dosta otvorenog skladišnog prostora, uprava Državne 
željeznice, režijska stanica u Šibeniku iskoristila je taj obalni dio za produženje lučkog 
željezničkog kolosijeka. Najveće koristi od toga imali su poduzetni domaći špediteri i 
privatne proizvodno-izvozne tvrtke čija se sirovinska baza nalazila u Šibeniku i 
neposrednom zaleđu. 

Banska uprava u Splitu početkom 1938. godine potvrđuje Cjenik udruženja 
trgovaca i špediterskih radnika sklopljen s radničkom podružnicom Hrvatskog radničkog 
saveza. Utvrđeni i odobreni cjenik 1 tarifa za ukrcaj i iskrcaj u šibenskoj luci detaljno 
određuje cijene poslova oko vagonskih rinfuza-pošiljki raznih vrsta sirovina, komadne 
robe, stoke, voća i povrća.'“ Ujedno je prihvaćen i maksimalni cjenik ukrcaja i iskrcaja 
za parobrodarske pruge.“ 

S ciljem daljnjeg unapređivanja lučkog prometa u drugoj polovici 1938. godine 
Gradsko poglavarstvo djeluje prema Generalnoj direkciji željeznica - komercijalnom 
odjeljenju, u vezi s reguliranjem tarifnih stavki na lučkim kilometrima za izvoz drva, 
budući da je pogodnosti takvih tarifa imao konkurentni željeznički pravac Zavidovići- 
Dubrovnik. Posljedica toga bio je pad izvoza drva preko stovarišta Šipad za gotovo 50% 
izvozne kvote. Time je Gradsko poglavarstvo željelo zaustaviti negativne utjecaje na 
šibensko gospodarstvo. I 

Šibenski gospodarstvenici krajem rujna 1938. godine podržali su rekonstrukciju 
željezničkog pravca Sunja-Bosanski Novi-Bihać kao sjevernu okosnicu geoprometnog 
gravitirajućeg prostora šibenskog kotara nakanom za promaknuće te dionice u glavnu 
prugu 2. reda.!** Istovremeno je došlo do zastoja u radovima na Unskoj pruzi, budući da 
je francuska tvrtka Batignol kao najveći izvođač radova imala financijske probleme, 
tražeći produljenje izvedbenog roka do kraja 1941. godine. Šibensko Udruženje, kao 


i Ibidem; U Trstu opterećenje je iznosilo 490 t, a u Rijeci do 320 t. Sa manje operativne površine, ali većeg 
obujma tereta, u apsolutnom broju Split je teretio oko 1.000 t po jedinici površine. 

. OU/GPŠ, br. 776, kut. 467, 24. 1. 1938., Odobrenje tarife špediterskih i drugih privatnih poduzeća; 
Odobrenje je vrijedilo po cijeni manipulacije robe: za rinfuzu od 108-450 dinara na količinu od 10 t robe, 
za kožu od 250 dinara, za vino 200 dinara za 100 hl, za drvo 80-90 dinara po m, za stoku 7—12 dinara po 
glavi, za voće i povrće 150-300 dinara na količinu od 10 t. 


1 


a Ibidem; Sva vrsta robe podliježe količini od 100 kg, za koju se utvrđuje cijena od 1 dinara za sitnu robu do 


125 dinara za putnički automobil do obujma 5 m?. Iznimno za lokalne pruge Rogoznica — Šibenik, Pirovac 
— Šibenik, Žirje — Šibenik i Skradin — Šibenik određena je radi siromaštva pučanstva jedinstvena tarifa sa 
25% popusta. 

19 OU/GPŠ, br. 15112, kut. 467, 26. X. 1938. 


. OU/GPŠ, br. 1331/38, kut. 468, 30. IX. 1938.; Akcija je koordinirana nastojanjima dr. Marka Kožula oko 
završetka radova na Unskoj pruzi, kako bi ista tim izmjenama dobila, osim gospodarskog, i turistički 
značaj. 

podružnica Trgovačko-industrijske komore 1z Splita, nalazi u tom zastoju veliku štetu za 
poduzeća koja su dijelove te željezničke dionice uzela u zakup, tako da je veći dio 
operativnog radništva ostao bez posla.'* Većina radnika je, osim u Hrvatskom 
radničkom savezu, bila udružena i kroz podružnicu Jugoras-a, kao udruge krovnog 
Jugoslavenskog radničkog saveza. 

U Šibeniku je ista podružnica sredinom 1938. godine Gradskom poglavarstvu 
proslijedila predstavku s prijedlogom hitne izgradnje javnih magazina na obali, koje je to 
poglavarstvo ranije dogovorilo s ministrom, dr. Markom Kožulom.!" Ujedno su podržali 
Udruženje koje je tražilo hitnu uspostavu samostalne Trgovinsko-industrijske i Zanatske 
komore, kao i da prestane višegodišnja pogubna politika prema Šibeniku po pitanju 
željezničkog prometa i nepovoljne tarifne politike. Središnje pitanje te intervencije bilo je 
osnivanje Nadzorništva za cijene u Šibeniku koje bi putem foruma reguliralo cjenovnu 
politiku u interesu grada i njegova šireg zaleđa.!"' 

Radovi na uređenju obale Dobrik dovršeni su 1938. godine, deset godina nakon 
završetka gata na Vruljama. Ograničavajući čimbenik pomorskog transporta bila je 
dubina mora kod obalnog pristaništa koja nije dosezala predviđenih 10 m. Radi 
reguliranja toga pitanja Pomorska uprava u Splitu angažirala je jednog talijanskog 
profesora, stručnjaka za morske obale. Šibensko Udruženje zahtijevalo je ubrzanje 
radova oko reguliranja dubine pokraj pristaništa i daljnje uređenje obale istočno prema 
Dobriku i Rogaču "e da ista uzmogne odiliti preko nje nužno upućene izvozne i uvozne 
trgovine."'"? 

Brodovi male obalne plovidbe prometovali su u unutrašnjem tranzitu robe na 
području 1 izvan nadležnosti šibenske Lučke kapetanije. Početkom 1939. godine bila su 
83 registrirana broda, od kojih je iz Murtera i Betine 7, Šibenika, Prvića, Zlarina i 
Krapnja 16, a ostali su s Pašmana, Privlake, iz Sali, Vrgade, Poljane, Velog Iža, Molata, 
Oliba i Premude. Privlaka 1 Pašman su prednjačili u broju registriranih brodova male 
obalne plovidbe.!? Njihov se broj na šibenskom području znatnije povećao od 1930. 
godine. To su većinom bili brodovi na jedra i s pomoćnim motorom. U razdoblju do 
1937. godine opaža se znatno povećanje kako tonaže, tako i broja uplovljavanja. 


1 UTIO, br. 2428/5, kut. 25, 16. IX. 1938.; Ova je predstavka predočena ministru dr. Mehmedu Spahi kao 
odgovor na neopravdano kašnjenje s izgradnjom pruge, čije nedovršavanje čini veliku štetu lokalnom 
radništvu i privredi Šibenika i Splita. 

179 GU/GPŠ, br. 8547, kut. 469, 1. VII. 1938. 

da UTIO, b.b., kut. 25, 1938., Dopis Predstojniku banske vlasti u Splitu. 

<. UTIO, br. 1663/38, kut. 25, 28. VIL. 1938.; Pitanje regulacije transporta nakon nemogućnosti ukrcaja 
rudače u brodova /van Topić i Boka postavila je špediterska tvrtka Lušić i drug. Brodovi su po ukrcaju 
nasukivani na neizjaruženo dno, a predalek unos tereta pomicanjem broda ne bi dozvoljavao moguću 
primjenu dizalice i druge radne snage. 


; UTIO, br. 443, 10. III. 1939., Popis vlasnika brodova male obalne plovidbe. 

Tablica 20. Uplovljavanje brodova u šibenskoj luci od 1930. do 1939. godine. 


Brodovi na jedro 


914.842 


920.974 
932.721 
888.990 


Izvor: Pomorska statistika Kraljevine Jugoslavije, 1939., str. 17. 


Iako je ukupan promet tijekom 1938. i 1939. godine opao u gotovo svim 
jadranskim lukama, on je zadržao razinu iz 1935. godine. Ukupan promet za 1939. 
godinu je iznosio 1.843.658 tona, od čega na izvoz iz Šibenika otpada 197.429 tona. To 
umanjenje prometa uvjetovano je tadašnjim političkim i ratnim neprilikama u Europi.!"* 
Talijansko tržište je u obama tranzitnim pravcima bilo najzastupljenije. Ukupna količina 
robnog prometa iznosila je 221.917 tona, izvoz od 22.317 tona ostvaren je jedrenjacima 
male obalne plovidbe, a 145.503 tone parobrodima. Šibenik je po količini prometa bio 
četvrta jadranska luka. ia 

Od izvozne robe po vrstama prednjačili su: drvo, boksitna ruda, celuloza i ugljen. 
Od ostalih izvoznih roba mogu se navesti: gips, sirovi aluminij, cianamid i karbid. 


Tablica 21. Glavna izvozna roba šibenske luke u 1939. godini. 
Boksit (t) | Ugljen (t) | Karbid (t) | Celuloza (t) | Ukupno (t) 
39.510 78.064 33.168 6.652 157.632 


Izvor: Pomorska statistika Kraljevine Jugoslavije, 1939., str. 68—107. 


Izvoz gipsa iznosio je 3.550 tona, sirovog aluminija 1.141 tonu, cianamida 433 
tone, manganovog željeza 1 silikomangana 1.877 tona i 200 tona razne željezne robe. Od 
ukupne količine izvezenih poljoprivrednih proizvoda od 930 tona prednjačili su brašno i 
maslinovo ulje.“ Drvo se najviše izvozilo u Argentinu, Italiju, Tunis, Alžir, Englesku i 
Maroko. Boksitna ruda bila je namijenjena privredi Njemačke, Nizozemske i Švedske. 
Ugljen se izvozio isključivo u Italiju, a celuloza u Francusku i Italiju. Gotovi proizvodi 


ha PS/KJ, Izvoz robe za inozemstvo, 1939., str. 107. 
Sa Idem, Promet robe u tuzemstvu i sa inostranstvom po moru, str. 112-113. 


176 dem, str. 68-107. 

šibenske industrije, kao aluminij i manganovo željezo, našli su tržište u Engleskoj i 
SAD." 

Talijansko društvo Lloyd Triestino u uvoznim poslovima manganove rude za 
potrebe tvornice La Dalmatienne imalo je primat kako u količinama, tako i u organizaciji 
posredničko-uvoznih poslova preko međunarodne otpreme Lušić i drug. U tim poslovima 
u Šibeniku i drugim lukama počeli su se javljati i neovlašteni nadriobrtnici. 


SI. 17. Nasuta obala na stovarištu Rogač 1940. godine. 


Radi opće sigurnosti u pomorskim lukama, vezano uz sigurnost radnika pri 
obavljanju službe utovara, 1938. godine donesena je Uredba o uređenju utovara, istovara 
i pretovara u pomorskim lukama. ''* Prvi službeni očevid, 7. veljače 1939. godine, otkrio 
je mnoge nedostatke u luci, kao npr. nedostatak dostavnih vozila od pristaništa kod 


IT: 
Ibidem. 

sme Službene Novine, Beograd, br. 57—XVII, 14. III. 1938.; Na sastanku komisijskog pregleda uređaja u 
šibenskoj luci prisustvovali su ing. Sime Ježina, šef Pomorsko građevinske sekcije, kapetan Nikola Turina, 


poglavarstva u Šibeniku. 

mlinice Šupuk i sin, sve do uvale Dobrik, kao i nepostojanje rasvjete, sigurnosnih 
sanitarnih sandučića i sredstava za spašavanj ue 

Dok se problem higijensko-tehničkih nepogodnosti rješavao, privatna otprema 
Lušić i drug u kolovozu 1939. godine podnosi zahtjev za novu lučku površinu na 
položaju Vrulje, u veličini do 2.000 m. Nepostojanje zatvorenog magazina bilo je 
razlogom otkaza koji je Gradsko poglavarsko uručilo Adria-Bauxitu za stovarišta rude iz 
drniškog bazena, "jer se u naseljenom predjelu Vrulje nije moglo dulje tolerirati 
stovarište jedne nehigijenske rudače, koja praši. "5 Na tom se obalnom stovarištu od 
1939. godine postupno sve više istovarivala drvena građa, žitarice i druga roba. 

Statistika izvezeno robe u prvim mjesecima 1939. godine pokazuje da se prosjek 
prometa u izvozu, ne računajući građevinsko drvo, kretao između 5.000 i 10.000 tona 
mjesečno. U veljači 1939. godine bilježi se robni promet od 6.025 tona u uvozu i 9.064 
tone u izvozu. U odnosu na uvoz iz istog mjeseca 1938. godine, koji je iznosio 245 tona i 
izvoz od 10.324 tone, primjetno je povećanje uvoza i neznatno smanjenje izvoza. *! 
Primjetan je 1 pad izvoza građevinskog drva koji je u veljači 1938. godine iznosio 7.095 
m", a u istom mjesecu 1939. godine 3.000 m. Opadanje izvoza u luci bio je rezultat 
pogrešne vladine tarifne politike koja je šibenske izvoznike pogađala povećanjem 
željezničke tarife od 1936. do 1939. g., za gotovo 30%.'** Drugi razlog pada prometa bile 
su banovinske daće 1 porezi, kao i poštivanje socijalnog osiguranja primjenom sustava 
kolektivnih ugovora, kao dijela socijalne borbe radništva. To je u konačnici povećavalo 
cijenu teretnih manipulativnih poslova za 10%. 

Povećanje nadnica bez prava radne konkurencije izravno je djelovalo na rezultate 
robnog lučkog prometa. Pad izvoza boksitne rude 1939. godine bio je rezultat povoljnih 
carina za bosansko-hercegovački boksit, kao i činjenice da je konkurencija grčkog 
boksita na inozemnom tržištu izravno utjecala na rezultate šibenske lučko-izvozne 
politike. '** Smanjenje izvoza gipsa bilo je posljedica konkurentne sadre sa Sicilije, koju 
je uvoznik iz Londona plaćao 1 penny (1 dinar) jeftinije od šibenskog proizvoda. Izvozne 
količine svih roba bile su najveće u razdoblju od srpnja do rujna 1939. godine, a uvozne u 
razdoblju svibnja do rujna iste godine.'** 


4 Državni arhiv Zadar, Arhivski centar Šibenik, arhivski fond: Lučka kapetanija Šibenik, br. 437/39, 
Zapisnik od 7. IL. 1939.; Sve je nedostatke oko higijenskih uvjeta trebalo otkloniti Gradsko poglavarstvo. 


** OU/GPŠ, br. 1279/39, kut. 471, 9. VIII. 1939. 

5 UTIO, br. 444/39, kut. 28, 18. III. 1939. 

*? Ibidem. 

S Ibidem; Egipatski gips je postao konkurentniji od šibenskog čiji su troškovi proizvodnje porasli do 15%. 
e UTIO, br. 18/39, kut. 28, 1939., Statistika prometa u luci uz Šibeniku siječanj — prosinac 1939. 

SI. 18. Dio nacrta za regulaciju istočnog dijela šibenske luke od 1937. do 1941. godine. 


Povećanje lučkog prometa nalazilo se u pretpostavci ubrzane gradnje pristaništa i 
lučkih naprava na neizgrađenom dijelu obale. Radovi su bili usporeni zbog vrlo lošeg 
financijskog stanja općinskog proračuna, odluka o povećanju općinskih prireza za 20%, 
kao i odluka o povećanju daća za prehrambene proizvode.'* Pojedine prihodovne stavke 
proračuna povećane su i do 500%, i najviše su pogađale trgovački stalež. One su izravno 
utjecale na razinu i kvalitetu trgovine i robnog prometa. '* 

Ministarstvo financija odobrilo je kredit na račun tzv. kaldrminskog fonda za 
izgradnju temelja novih magazina u teretnoj luci, kako bi se u 1939. godini pristupilo 
daljnjoj izgradnji u uvali Dobrik. Cilj je bio osigurati novo pristanište i zatvoreno 
stovarište za terete brodova do 10.000 tona nosivosti. Za izvođača radova Gradsko 
poglavarstvo u Šibeniku ovlastilo je tvrtku ing. Petra Machieda iz Splita prema 
ugovorenoj svoti od 10.302.831 dinar. *" 

Novo lučko stovarište gradilo se i na prostoru južno od željezničke stanice te do 
1941. godine nije bilo dovršeno. U razdoblju od travnja 1938. do ožujka 1939. godine 
popravljen je nadmorski obalni zid Obale kralja Aleksandra i rekonstruirana je drvena 


155 UTIO, br. 707/39, kut. 29, IV. 1939., Žalba protiv zaključaka gradskog vijeća u Šibeniku o povišenju 
prireza i daća za proračunsku godinu 1939./1940. 
5 Ibidem. 
157 Glasnik Primorske Banovine, br. 8, 1. VIII. 1939., Split, str. 140. 

obala ispred gradske ribarnice, ispred biskupske palače. Predviđeni radovi za dovršenje 
obale nasipanjem između gata Vrulje i lučkog kolosijeka (krana), prema uvali Dobrik i 
Rogač, nisu nastavljeni. Planom je predviđeno nasipanje do dubine od 11 m s južnim 
zavojem obale ispred poluotoka Rogač. Na Rogaču se planiralo nasuti novu lučku 
površinu do 10.500 m“ i izgraditi obalu visinskog ruba od 3 m iznad morske površine. To 
je trebalo biti buduće stovarište Adria-Bauxita.!? 


SI. 19. Bočni presjek za izgradnju obale u uvali Dobrik iz 1938. godine. 


Bočni profil nove obale pokazuje da su predviđeni radovi zahtijevali složenu 
operaciju postavljanja betonske podloge i velikih blokova dimenzija 6x2 m kako bi se 
vertikalnim izlazom na morsku površinu zadržalo nasutu obalu.!'** Krajem svibnja 1940. 
godine nasuti su dijelovi obale od željezničkog krana, u dužini oko 130 m i dio uvale 


ia GTS, 20. veljače 1937. Plan Obalne stanice i novi pristan Vrulje. 
sA GTS, 6. kolovoza 1938. Normalni profil za gradnju obale u uvali Dobrika u Šibeniku. 

Dobrik, do dubine 5 m. Privremeno je tom dijelu izgrađena drvena obala visine 1,3 m od 
morske razine.'*“ Predviđenih 215 m obale pravcem do uvale Rogač nije dovršeno do 
početka travnja 1941. godine. Na Rogaču je u ljeto 1940. godine završen potporni zid. 
Pojedini otkopi uz željezničku stanicu i postavljanje nasipa izgrađivani su do dana 
potpune obustave svih radova 7. travnja 1941. godine, kada je država već bila u ratnom 
stanju. 

Preostali dio lučkog obalnog pojasa između Rogača i uvale Propad ostao je i dalje 
neuređen. Tu je bilo smješteno malo privatno brodogradilište Jakova Torića, na kraju 
uvale, neposredno uz zgradu stare gradske klaonice iz 1856. godine. Drugo 
brodogradilište u sjevernom dijelu uvale Klobučac osnovao je Andrija Torić. Na 
suprotnoj strani od stovarišta drva bilo je 7 pristaništa za brodove male obalne plovidbe, a 
uz južnu obalu Klobučca Šipad je imao operativnu drvenu obalu i 3 izgrađena 
skladišta. ?? 


SI. 20. Brodogradilište braće Torić na Klobučcu iz 1940. godine. 


U zapadnom dijelu gradskog predjela Dolac nalazila se mala ribarska lučica, tzv. 
Mandroč, a nešto zapadnije, ispred tvornice Za Dalmatienne u Crnici, nalazilo se 
operativno tvorničko pristanište. I pokraj svega toga u gradu je, računajući potrebe 


u GTS, 31. V. 1940. Nacrt za gradnju operativne obale u uvali Dobrika. Stanje gradilišta koncem V. 1940. 
ša GTS, 7. IV 1941. Nacrt izvedenih radova. Stanje gradilišta početkom travnja 1941. 
1% GTS, 1937. Plan šibenske luke. 

putničkog prometa, još uvijek nedostajalo pristanište za trajekte, a zbog vojno-strateškog 
značaja ratne luke grad je bio zatvoren za veće gospodarske poduhvate. 

Nakon formiranja vlade D. Cvetkovića 6. veljače 1939. godine na redu je bio 
sporazum s hrvatskom oporbom i vodstvom HSS-a, na čelu s Vlatkom Mačekom. 
Hrvatsko pitanje bilo je najvažniji dio programske politike vlade. Nakon pregovora, 
predloženi tekst sporazuma prihvaćen je 26. kolovoza 1939. godine i time je ustanovljena 
Banovina Hrvatska. Raspuštanjem Skupštine i Senata zadan je najveći udarac dotadašnjoj 
apsolutističkoj vladavini u Beogradu.'** Temeljem zakonodavne upravne i sudske 
autonomije s ovlastima u rješavanju sporova banovinskog i središnjeg zakonodavstva 
preko Ustavnog Suda, uređeni su budući odnosi prema vladi u Beogradu. Banovinska 
Uredba u osnovi je potvrdila da je federalizam jedan od mogućih oblika vlasti u 
budućnosti monarhije. u 

U takvim prilikama od sredine 1939. godine nastavljaju se borbe predstavnika 
Udruženja 1 Trgovačko-industrijske komore iz Splita, koja je odbijala mogućnost da se u 
Šibeniku osnuje posebni Lučki odbor. Splitska Komora nije ni predlagala šibenske 
predstavnike u zajednički odbor.“ Šibenik je u ovom pitanju bio zapostavljen, te je 
uslijedio oštar odgovor s prijetnjom da će Udruženje biti prisiljeno "da kao predstavnici 
trgovačke privrede čitavog primorja sjeverne Dalmatinske Hrvatske pozovemo sve 
komorske vijećnike ovog kraja, da u znak protesta istupe iz komorskog vijeća i da osnuju 
svoj vlastit forum za zaštitu pravednih i vlastitih interesa područja svojih birača, čiju je 
privrednu Komoru prigodom bolnog gubitka Zadra prisvojio Split po svojim ondašnjim 
mjerodavnim faktorima koji su se na štetu čitavog hrvatskog naroda dodvoravali 
beogradskim režimima. lk 

To je bilo vrijeme aktivnog rada Udruženja u očekivanju rješenja hrvatskog 
pitanja. Na planu opće brige za kadrovsku politiku Udruženje je u višegodišnjem radu s 
gradskim faktorima uspjelo ishodovati rješenje za osnivanje Trgovačke akademije. 
Odlukom Ministarstva trgovine i industrije u Akademiju je pretvorena Državna 
dvorazredna trgovačka škola. Na taj način od 16. svibnja 1939. godine Šibenik je dobio 
prvu višu školsku ustanovu u svojoj povij osti." 

Kao krajnjoj mjeri, Udruženje je pristupilo osnivanju Lučkog radnog odbora po 
primjeru ostalih lučkih gradova: Splita, Dubrovnika i Sušaka. Članstvo odbora činili su, 
osim odabranih članova Udruženja trgovaca i industrijalaca, predstavnici Gradskog 
poglavarstva, Udruženja ugostitelja, Udruženja zanatlija, Udruženja odvjetnika 1 izabrani 


13 1, MATKOVIĆ, Povijest Jugoslavije, 1918.—1991., Zagreb, 1998., str. 202-205. 
194 
Idem, str. 209. 
15 UTIO, br. 1114/39, kut. 29, 20. lipnja 1939. 
196 ,, . 
Ibidem. 


se OU/GPŠ, br. 10664, kut. 470, 17. VI. 1939. Rješenje Ministarstva trgovine i industrije, I. br. 21209, 16. V. 
1939. 

članovi novčanih zavoda.'** Odbor je osnovan 28. kolovoza 1939. godine, kada je 


prihvaćen i Pravilnik." Svrha tog odbora bila je "unapređenje interesa šibenske luke, 
specijalno u pitanjima lučkog prometa i izgradnji luke sa modernim uređajima koliko za 
lokalni toliko i za tranzitni saobraćaj sa osobitim obzirom na veliki razvoj prometa preko 
luke, komu će ona morati odoljavati nakon dogotovljenja Unske željezničke pruge." % 

Činjenica je da su financijska sredstva za lučke naprave, pristaništa i magazine, 
kao i državni poticaji u brodarstvu i putničkom prometu kroz čitavo ovo vrijeme bili 
nedostatni prema zahtjevima tranzitnih luka toga vremena. Svi pomaci koji su nastali 
izvjesnim dogradnjama na Sušaku, u Splitu i Šibeniku bili su samo dio ostvarenog plana 
koji središnja vlast nije sustavno provodila u okviru potrebite organizirane prometno- 
lučke strategije. 

Značajniji rezultati postignuti su u obnovi lučkih postrojbi u sjevernoj luci u 
Splitu, kao i na poboljšanju domaćeg prometa putnika u objema splitskim lukama. 
Potrebno je istaknuti podatak da je Šibenik, zajedno sa drugim jadranskim lukama, 
sudjelovao sa 61% godine 1939. u ukupnom državnom izvozu i uvozu, te da je taj promet 
ostvaren kroz sirovinski izvoz niske cijene obrta, pretežno šumskih proizvoda, rudnog 
blaga, a dijelom 1 poljoprivrednih proizvoda.““! 

U željezničkom i brodskom prometu posljednjih godina Kraljevine Jugoslavije, od 
1938. do 1941. godine, dominirao je izvoz poljoprivredno-stočarskih proizvoda prema 
Njemačkoj, Čehoslovačkoj, Italiji i Francuskoj. U istom razdoblju uvoz preko jadranskih 
luka opao je za gotovo 30%, ali se povećao željeznički promet raznih proizvoda i 
sirovina iz razvijenijih krajeva zemlje, zaobilazeći dalmatinske luke. Bila je to posljedica 
promjene političko-gospodarske situacije oslanjanjem državne politike na Njemačku, 
koja se počela osjećati od 1934. godine i kontinuirano se nastavila sve do 1941. godine. 


1 OTIO, br. 1277/39, kut. 28, 4. VIII. 1939. Zapisnik delegata privrednih ustanova. 


i UTIO, br. 641, kut. 28, 5. IX. 1939.; Za predsjednika je izabran dr. Marko Juraj Dominis, odvjetnik i 
industrijalac; za potpredsjednika Frane Šare; za tajnika Bruno Merlak, bankar. Kao delegati u Jadranskom 
međulučkom odboru birani su dr. Marko Juraj Dominis i dr. Božidar Štambuk, odvjetnik. 


2% OTIO, b.b., 28. VIII. 1939. Pravilnik Lučkog odbora u Šibeniku. 
291 M. DOBRINČIĆ, 1959., str. 138. 

Milivoj BLAŽEVIĆ: A CONTRIBUTION TO THE HISTORY OF THE HARBOR- 
MERCHANT AND RAILROAD TRAFFIC IN ŠIBENIK FROM 1921 TO 1941 


Summary 


The geo-strategic significance of Šibenik enabled a period of more intensive 
development up to the beginning of the economic crisis in 1929. In this respect Šibenik was 
the emporium for the surplus of commodities and raw materials from the hinterland of the 
country and from a number of the countries of Central Europe. Wood, coal, bauxite, 
aluminum, gypsum, artificial fertilizers and other products of the chemical industry as well as 
surpluses of agricultural products (wine, oil) were of great significance for the export balance 
of harbor traffic. 

The absence of a concerted care on the part of the Kingdom of Yugoslavia for the 
maritime tradition, for the importance of the Dalmatian harbors and for industry in general 
was the reason that the city, despite the enormous potentiality of its infrastructure, did not 
develop more complex forms of harbor-transportation economy. Foreign capital generally 
participated in the exploitation of the raw material basis of this region and did not impact on 
the development of technology which would have enabled a more significant advancement of 
industrial production. The absence of economic strategy and political disagreements of 
different protagonists as agents of general development were the causes of a self-sustaining 
growth and the slow trend of the increase of the general standard and the organization of the 
communal system. The field worker element in the populace of the city, even in the face of all 
industrial-craft innovations and progress, in large part gave the basic tone of particularist 
interests of modest agricultural and transportation-merchant development. In this respect, 
from the mid 30ies Šibenik shared a similar fate with the whole of Dalmatia all the way to the 
beginning of WWII in 1941. 

Discovered archival sources, up to now unknown and not researched, have made it 
possible that for the first time these issues be presented for the said period in which Šibenik 
played a significant role. During the period when Zadar was outside the framework of state 
territorial borders, Šibenik assumed many functions as the center of northern Dalmatia and 
alongside of Split, which up to 1941 experienced a more powerful period of growth, was the 
central locality of a good part of trans-oceanic exports and trafficking towards Italy and other 
Mediterranean countries as well as towards Great Britain, Holland, Germany and the United 
States. 


Key words: Šibenik, Šibenik harbor, railway, geopolitics, trade and transportation, 
industry, operative harbor and storage place, Šipad, SUFID, Vrulje, Dobrik and Rogač, Trade 
industrial-craft chamber. 


643 


